2016R0919 — LT — 15.06.2016 — 000.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

►B KOMISIJOS REGLAMENTAS (ES) 2016/919 2016 m. gegužės 27 d. dėl geležinkelių sistemos Europos Sąjungoje kontrolės, valdymo ir signalizacijos posistemių techninės sąveikos specifikacijos (Tekstas svarbus EEE) (OL L 158 2016.6.15, p. 1)





pataisytas:









▼B

KOMISIJOS REGLAMENTAS (ES) 2016/919

2016 m. gegužės 27 d.

dėl geležinkelių sistemos Europos Sąjungoje kontrolės, valdymo ir signalizacijos posistemių techninės sąveikos specifikacijos

(Tekstas svarbus EEE)







1 straipsnis

Dalykas

Priimama priede pateikta geležinkelių sistemos Europos Sąjungoje kontrolės, valdymo ir signalizacijos posistemių techninė sąveikos specifikacija.

2 straipsnis

Taikymo sritis

1. Ši techninė sąveikos specifikacija taikoma visiems naujiems, modernizuotiems arba atnaujintiems geležinkelių sistemos kelio kontrolės, valdymo ir signalizacijos, taip pat riedmens kontrolės, valdymo ir signalizacijos posistemiams, apibrėžtiems Direktyvos 2008/57/EB II priedo 2.3 ir 2.4 punktuose.

2. Ši techninė sąveikos specifikacija netaikoma esamiems geležinkelių sistemos kelio kontrolės, valdymo ir signalizacijos, taip pat riedmens kontrolės, valdymo ir signalizacijos posistemiams, kurie šio reglamento įsigaliojimo dieną jau yra naudojami visame kurios nors valstybės narės geležinkelio tinkle arba jo dalyje, išskyrus, kai tie posistemiai atnaujinami arba modernizuojami, kaip numatyta Direktyvos 2008/57/EB 20 straipsnyje ir priedo 7 skirsnyje.

3. Techninė sąveikos specifikacija taikoma šiems tinklams:

a) Direktyvos 2008/57/EB I priedo 1.1 punkte aprašytam transeuropinės paprastųjų geležinkelių sistemos tinklui;

b) Direktyvos 2008/57/EB I priedo 2.1 punkte apibrėžtam transeuropinės greitųjų geležinkelių sistemos tinklui;

c) kitoms geležinkelių sistemos tinklo dalims Sąjungoje po taikymo srities išplėtimo, kaip aprašyta Direktyvos 2008/57/EB I priedo 4 punkte,

išskyrus Direktyvos 2008/57/EB 1 straipsnio 3 dalyje nurodytus atvejus.

4. Šios techninės sąveikos specifikacijos taikymo techninė ir geografinė sritys nurodytos priedo 1.1 ir 1.2 punktuose.

3 straipsnis

Neišspręsti klausimai ir specifiniai atvejai

1. Per šešis mėnesius nuo šio reglamento įsigaliojimo, kiekviena valstybė narė nusiunčia kitoms valstybėms narėms ir Komisijai sąrašą institucijų, kurios pagal Direktyvos 2008/57/EB 17 straipsnio 3 dalį paskirtos atlikti atitikties vertinimą ir patikros procedūras, susijusias su:

a) G priede išvardytais neišspręstais klausimais;

b) priedo 7.6.2 punkte išvardytais specifiniais atvejais.

2. Laikoma, kad šį įpareigojimą valstybė narė įvykdė, jei tokią informaciją ji išsiuntė pagal ankstesnius Komisijos sprendimus.

4 straipsnis

Gerokai pažengę projektai

Pagal Direktyvos 2008/57/EB 9 straipsnio 3 dalį kiekviena valstybė narė Komisijai pateikia jos teritorijoje vykdomų projektų, kurių įgyvendinimas yra gerokai pažengęs, sąrašą. Šis sąrašas išsiunčiamas per vienus metus nuo šio reglamento įsigaliojimo.

5 straipsnis

Informacijos apie geležinkelio kelio ETCS ir GSM-R patikrą pranešimas

Pagal priedo 6.1.2.3 punktą valstybės narės užtikrina, kad, pradėjus geležinkelio kelio kontrolės, valdymo ir signalizacijos posistemio EB patikrą, Europos geležinkelio agentūrai būtų kuo skubiau pateiktos konstravimo taisyklės ir preliminarūs eksploatacinių bandymų scenarijai, kuriuose apibūdinama to posistemio ETCS ir GSM-R dalių sąveika su atitinkamomis riedmens kontrolės, valdymo ir signalizacijos dalimis. Europos geležinkelio agentūra informuojama apie visus eksploatacinių bandymų scenarijų, naudojamų EB patikrai, pakeitimus.

6 straipsnis

Įgyvendinimas

1. Tiekėjai ir pareiškėjai, prašantys leidimo pradėti eksploatuoti, užtikrina, kad visa 2 straipsnio 1 dalyje nurodyta įranga, kurią ketinama naudoti 2 straipsnio 3 dalyje nurodytuose tinkluose, atitiktų šio reglamento priede pateiktą techninę sąveikos specifikaciją.

2. Paskelbtosios įstaigos užtikrina, kad šio reglamento priede pateikta technine sąveikos specifikacija (konkrečiai – 6 punkto nuostatomis) grindžiami sertifikatai pagal Direktyvos 2008/57/EB 13 ir 18 straipsnius būtų išduodami neviršijant jų pareigų.

3. Nacionalinės saugos institucijos, atlikdamos savo pareigas pagal Europos Parlamento ir Tarybos direktyvos 2004/49/EB ( 1 ) 16 straipsnį, užtikrina, kad visa 2 straipsnyje nurodyta įranga, kuri pradedama eksploatuoti jų teritorijoje, atitiktų šio reglamento priede pateiktą techninę sąveikos specifikaciją.

4. Pagal priedo 7 skirsnį valstybės narės parengia nacionalinius įgyvendinimo planus, kuriuose aprašo, kokių priemonių imsis, kad užtikrintų atitiktį šiai techninei sąveikos specifikacijai, ir nustato, kokiais etapais turi būti įdiegiami visiškai sąveikūs kontrolės, valdymo ir signalizacijos posistemiai.

5. Valstybės narės savo nacionalinius įgyvendinimo planus viena kitai ir Komisijai nusiunčia per vienus metus nuo šio reglamento įsigaliojimo.

7 straipsnis

Specifikaciją „Baseline 3“ atitinkančių riedmens ETCS gaminių prieinamumas

Iki 2018 m. sausio 1 d. agentūra Komisijai parengs ataskaitą dėl specifikaciją „Baseline 3“ atitinkančių riedmens ETCS gaminių prieinamumo. Šią ataskaitą Komisija pateiks Direktyvos 2008/57/EB 29 straipsnio 1 dalyje nurodytam komitetui ir imsis tinkamų priemonių.

8 straipsnis

B klasės sistemos

Valstybės narės užtikrina, kad B klasės sistemų funkcijos, eksploatacinės savybės ir sąsajos išliktų tokios, kaip nustatyta dabar, išskyrus atvejus, kai pakeitimai yra būtini siekiant pašalinti tų sistemų saugos trūkumus.

9 straipsnis

Europos Sąjungos finansuojami projektai

1. ETCS įdiegiama į geležinkelio infrastruktūrą įgyvendinant Europos fondų lėšomis paremtus projektus, kai:

1) pirmą kartą įrengiama kontrolės, valdymo ir signalizacijos posistemio dalis, skirta traukinio apsaugai, arba

2) eksploatuojama kontrolės, valdymo ir signalizacijos posistemio traukinio apsaugos įranga yra modernizuojama, todėl pasikeičia posistemio funkcijos arba eksploatacinės savybės.

2. Komisija gali daryti ankstesnėse pastraipose nustatyto įpareigojimo išimtį, jei atnaujinama trumpų (iki 150 km) ir neištisinių geležinkelio linijos atkarpų signalizacija, o ETCS įdiegiama iki ankstesnės iš šių dviejų datų:

— penkeri metai nuo projekto pabaigos,

— geležinkelio linijos atkarpos sujungimo su kita geležinkelio linija, kurioje yra įdiegta ETCS, diena.

3. Atitinkama valstybė narė Komisijai siunčia dokumentų rinkinį su ekonomine projekto analize, iš kurios matyti, kad ekonominiu ir (arba) techniniu atžvilgiu daug naudingiau įdiegti ERTMS iki ankstesniosios iš dviejų ankstesnėje dalyje nurodytų datų, o ne vykdant Europos Sąjungos finansuojamą projektą.

4. Komisija išnagrinėja dokumentų rinkinį ir valstybės narės siūlomas priemones, o apie nagrinėjimo rezultatus informuoja Direktyvos 2008/57/EB 29 straipsnio 1 dalyje nurodytą komitetą. Jei Komisija padaro išimtį, valstybė narė užtikrina, kad ERTMS būtų įdiegta iki ankstesnės iš dviejų datų, nustatytų 2 dalyje.

5. Tokia išimtis netrukdo taikyti Sprendimo 2012/88/ES 7.3.2.1, 7.3.2.2 ir 7.3.2.3 punktų.

10 straipsnis

Klaidų ištaisymas

Jei pastebima klaidų, dėl kurių sistema neveikia normaliai, agentūra kuo skubiau paskelbia atitinkamus jų ištaisymo būdus, taip pat jų poveikio įdiegtos konfigūracijos ERTMS suderinamumui ir stabilumui vertinimą. Po vienų metų nuo šio reglamento taikymo dienos agentūra nusiunčia Komisijai techninę nuomonę dėl Europos geležinkelių eismo valdymo sistemos Pakeitimų prašymų duomenų bazėje įrašytų faktų. Techninę nuomonę Komisija nagrinėja kartu su komitetu, nurodytu Direktyvos 2008/57/EB 29 straipsnio 1 dalyje. Pagal Direktyvos 2008/57/EB 7 straipsnio 2 dalį Komisija gali rekomenduoti vadovautis ta technine nuomone iki techninės specifikacijos persvarstymo, jei pastebėtos klaidos tokios, kad persvarstymo nebūtina atlikti nedelsiant.

11 straipsnis

Techninės sąveikos specifikacijos „Lokomotyvai ir keleiviniai riedmenys“ pakeitimas

Reglamento (ES) Nr. 1302/2014 J priedėlio J.2 lentelės rodyklės Nr. 1 įrašas pakeičiamas taip:

„ERA/ERTMS/033281 3.0 red.“.

12 straipsnis

Panaikinimas

Sprendimas 2012/88/ES panaikinamas.

13 straipsnis

Pereinamojo laikotarpio nuostatos

Sprendimo 2012/88/ES III priedo 7.3.1, 7.3.2, 7.3.4 ir 7.3.5 punktai galioja iki Reglamento (ES) Nr. 1315/2013 47 straipsnio 2 dalyje nurodytų įgyvendinimo aktų taikymo dienos.

14 straipsnis

Įsigaliojimas

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Šis reglamentas privalomas visas ir tiesiogiai taikomas visose valstybėse narėse.









PRIEDAS

Geležinkelių sistemos Europos Sąjungoje kontrolės, valdymo ir signalizacijos posistemių techninė sąveikos specifikacija

TURINYS 1. Įvadas 1.1. Techninė taikymo sritis 1.2. Geografinė taikymo sritis 1.3. Šios TSS turinys 2. Posistemių apibrėžtis ir taikymo sritis 2.1. Įvadas 2.2. Taikymo sritis 2.3. Taikymo lygiai (ETCS) 3. Esminiai reikalavimai kontrolės, valdymo ir signalizacijos posistemiams 3.1. Bendrieji reikalavimai 3.2. Konkretūs kontrolės, valdymo ir signalizacijos posistemių aspektai 3.2.1. Sauga 3.2.2. Patikimumas ir parengtis 3.2.3. Sveikata 3.2.4. Aplinkos apsauga 3.2.5. Techninis suderinamumas 3.2.5.1. Konstrukcinis suderinamumas 3.2.5.1.1 Fizinės aplinkos sąlygos 3.2.5.1. Geležinkelio vidinis elektromagnetinis suderinamumas 3.2.5.2. Kontrolės, valdymo ir signalizacijos suderinamumas 4. Posistemių apibūdinimas 4.1. Įvadas 4.1.1. Pagrindiniai parametrai 4.1.2. Reikalavimų apžvalga 4.1.3. Kontrolės, valdymo ir signalizacijos posistemių dalys 4.2. Funkciniai ir techniniai reikalavimai posistemiams 4.2.1. Sąveikai svarbios kontrolės, valdymo ir signalizacijos saugos savybės 4.2.1.1. Sauga 4.2.1.2. Parengtis/patikimumas 4.2.2. Riedmens ETCS funkcijos 4.2.3. Geležinkelio kelio ETCS funkcijos 4.2.4. Geležinkelių GSM-R sistemos judriojo ryšio funkcijos 4.2.4.1. Pagrindinė ryšio funkcija 4.2.4.2. Balso ir operatyvinio ryšio priemonės 4.2.4.3. ETCS duomenų perdavimo priemonės 4.2.5. ETCS ir GSM-R sistemos oro tarpo sąsajos 4.2.5.1. Radijo ryšys su traukiniu 4.2.5.2. Sistemos „Eurobalise“ ryšys su traukiniu 4.2.5.3. Sistemos „Euroloop“ ryšys su traukiniu 4.2.6. Riedmens kontrolės, valdymo ir signalizacijos posistemio vidinės sąsajos 4.2.6.1. ETCS ir traukinio apsaugos B klasė 4.2.6.2. GSM-R radijo duomenų perdavimo sistemos ir ETCS sąsaja 4.2.6.3. Nuvažiuoto atstumo ir greičio matavimas 4.2.7. Geležinkelio kelio kontrolės, valdymo ir signalizacijos posistemio vidinės sąsajos 4.2.7.1. Funkcinė GTEVS sąsaja 4.2.7.2. GTEVS ir GTEVS 4.2.7.3. GSM-R ir geležinkelio kelio ETCS 4.2.7.4. „Eurobalise“ ir GKEM 4.2.7.5. „Euroloop“ ir GKEM 4.2.8. Raktų paskirstymas 4.2.9. ETCS identifikatorių tvarkymas 4.2.10. Geležinkelio kelio traukinio buvimo vietos nustatymo sistemos 4.2.11. Riedmens ir geležinkelio kelio kontrolės, valdymo ir signalizacijos įrangos elektromagnetinis suderinamumas 4.2.12. ETCS mašinisto ir įrangos sąsaja 4.2.13. GSM-R sistemos mašinisto ir įrangos sąsaja 4.2.14. Sąsaja su kontrolei atlikti skirtų duomenų registravimo įranga 4.2.15. Geležinkelio kelio kontrolės, valdymo ir signalizacijos objektų matomumas 4.2.16. Kontrolės, valdymo ir signalizacijos posistemiuose naudojamos įrangos konstrukcija 4.3. Funkciniai ir techniniai reikalavimai sąsajoms su kitais posistemiais 4.3.1. Sąsaja su traukinių eismo organizavimo ir valdymo posistemiu 4.3.2. Sąsaja su geležinkelių riedmenų posistemiu 4.3.3. Sąsajos su infrastruktūros posistemiu 4.3.4. Sąsajos su energijos posistemiu 4.4. Eksploatavimo taisyklės 4.5. Techninės priežiūros taisyklės 4.5.1. Įrangos gamintojo atsakomybė 4.5.2. Pareiškėjo atsakomybė už posistemio patikrą 4.6. Profesinė kvalifikacija 4.7. Sveikatos ir saugos sąlygos 4.8. Registrai 5. Sąveikos sudedamosios dalys 5.1. Apibrėžtis 5.2. Sąveikos sudedamųjų dalių sąrašas 5.2.1. Pagrindinės sąveikos sudedamosios dalys 5.2.2. Sąveikos sudedamųjų dalių grupavimas 5.3. Sudedamųjų dalių eksploatacinės savybės ir specifikacijos 6. Sudedamųjų dalių atitikties ir (arba) tinkamumo naudoti vertinimas ir posistemių patikra 6.1. Įvadas 6.1.1. Bendrieji principai 6.1.1.1. Atitiktis pagrindiniams parametrams 6.1.1.2. Pagal nacionalines taisykles įvykdomi esminiai reikalavimai 6.1.1.3. Ne visų šios TSS reikalavimų įgyvendinimas 6.1.2. ETCS ir GSM-R sistemų bandymo principai 6.1.2.1. Tikslas 6.1.2.2. Eksploatacinių bandymų scenarijai 6.1.2.3. Reikalavimai 6.2. Sąveikos sudedamosios dalys 6.2.1. Kontrolės, valdymo ir signalizacijos posistemių sąveikos sudedamųjų dalių vertinimo procedūros 6.2.2. Kontrolės, valdymo ir signalizacijos posistemių sąveikos sudedamųjų dalių moduliai 6.2.3. Vertinimo reikalavimai 6.2.4. Ypatingi klausimai 6.2.4.1. Privalomi riedmens ETCS bandymai 6.2.4.2. Specialusis perdavimo modulis (SPM) 6.2.5. Papildomi bandymai 6.2.6. EB atitikties deklaracijos turinys 6.3. Kontrolės, valdymo ir signalizacijos posistemiai 6.3.1. Kontrolės, valdymo ir signalizacijos posistemių vertinimo procedūros 6.3.2. Kontrolės, valdymo ir signalizacijos posistemių moduliai 6.3.2.1. Riedmens posistemis 6.3.2.2. Geležinkelio kelio posistemis 6.3.2.3. Riedmens ir geležinkelio kelio posistemių modulių naudojimo sąlygos 6.3.3. Riedmens posistemio vertinimo reikalavimai 6.3.4. Geležinkelio kelio posistemio vertinimo reikalavimai 6.4. Nuostatos, taikomos, kai TSS reikalavimai įvykdyti iš dalies 6.4.1. Kontrolės, valdymo ir signalizacijos posistemių dalių vertinimas 6.4.2. Vertinimas, jei taikomos nacionalinės taisyklės 6.4.3. Dalinė atitiktis reikalavimams dėl riboto TSS taikymo. 6.4.3.1. Sąveikos sudedamosios dalys 6.4.3.2. Posistemiai 6.4.3.3. Sertifikatų turinys 6.4.4. Tarpinės posistemio patikros deklaracija 6.5. Suderinamumo bandymai ir klaidų valdymas 7. Kontrolės, valdymo ir signalizacijos posistemių TSS įgyvendinimas 7.1. Įvadas 7.2. Bendrosios taisyklės 7.2.1. Kontrolės, valdymo ir signalizacijos posistemių arba jų dalių modernizavimas arba atnaujinimas 7.2.2. Senosios sistemos 7.2.3. Specialiųjų perdavimo modulių parengtis 7.2.4. Papildoma B klasės įranga geležinkelio linijoje, kurioje sumontuota A klasės įranga 7.2.5. Riedmenys su A ir B klasių įranga 7.2.6. Privalomų ir neprivalomų funkcijų naudojimo sąlygos 7.3. Specialiosios GSM-R diegimo taisyklės 7.3.1. Geležinkelio kelio įrenginiai 7.3.2. Riedmens įrenginiai 7.4. Specialiosios ETCS diegimo taisyklės 7.4.1. Geležinkelio kelio įrenginiai 7.4.2. Riedmens įrenginiai 7.4.2.1. Naujos transporto priemonės 7.4.2.2. Esamų transporto priemonių modernizavimas ir atnaujinimas 7.4.3. Nacionaliniai reikalavimai 7.4.4. Nacionalinis įgyvendinimo planas 7.5. Specialiosios traukinio buvimo vietos nustatymo sistemų diegimo taisyklės 7.6. Specifiniai atvejai 7.6.1. Įvadas 7.6.2. Specifinių atvejų sąrašas 7.6.2.1. Belgija 7.6.2.2. Jungtinė Karalystė 7.6.2.3. Prancūzija 7.6.2.4. Lenkija 7.6.2.5. Lietuva, Latvija, Estija 7.6.2.6. Švedija 7.6.2.7. Liuksemburgas 7.6.2.8. Vokietija A priedas B priedas C priedas D priedas E priedas F priedas G priedas

1. ĮVADAS

1.1. Techninė taikymo sritis

Ši TSS taikoma riedmens kontrolės, valdymo ir signalizacijos posistemiui ir geležinkelio kelio kontrolės, valdymo ir signalizacijos posistemiui.

Ši TSS taikoma jos 1.2 punkte („Geografinė taikymo sritis“) apibrėžto geležinkelių tinklo geležinkelio kelio kontrolės, valdymo ir signalizacijos posistemiui ir transporto priemonių, kurios naudojamos arba bus naudojamos tame tinkle, riedmens kontrolės, valdymo ir signalizacijos posistemiui. Šios transporto priemonės yra vieno iš toliau nurodytų tipų (kaip apibrėžta Direktyvos 2008/57/EB I priedo 1.2 ir 2.2 punktuose):

1) savaeigiai šiluminiai arba elektriniai traukiniai;

2) šiluminiai arba elektriniai traukimo agregatai;

3) keleiviniai vagonai, jei juose įrengta mašinisto kabina;

4) mobilioji geležinkelių infrastruktūros statybos ir techninės priežiūros įranga, jeigu joje įrengta mašinisto kabina ir jei ji skirta naudoti kaip transporto priemonė, važiuojanti savo ratais.

1.2. Geografinė taikymo sritis

Geografinė šios TSS taikymo sritis – visos geležinkelių sistemos tinklas, kurį sudaro:

1) Europos paprastųjų geležinkelių sistemos tinklas, aprašytas Direktyvos 2008/57/EB I priedo 1.1 punkte;

2) Europos greitųjų geležinkelių sistemos tinklas, aprašytas Direktyvos 2008/57/EB I priedo 2.1 punkte;

3) kitos geležinkelių sistemos dalys Sąjungoje po to, kai pagal Direktyvos 2008/57/EB I priedo 4 punktą išplečiama taikymo sritis,

išskyrus Direktyvos 2008/57/EB 1 straipsnio 3 dalyje nurodytus atvejus.

TSS taikoma 1 435 mm, 1 520 mm, 1 524 mm, 1 600 mm ir 1 668 mm vėžės tinklams. Tačiau ji netaikoma trumpoms 1 520 mm vėžės sienos kirtimo linijoms, kurios yra prijungtos prie trečiųjų šalių tinklo.

1.3. Šios TSS turinys

Pagal Direktyvos 2008/57/EB 5 straipsnio 3 dalį šioje TSS:

1) nurodoma numatyta jos taikymo sritis (2 skyrius „Posistemių apibrėžtis ir taikymo sritis“);

2) nustatomi esminiai reikalavimai kontrolės, valdymo ir signalizacijos posistemiams ir jų sąsajoms su kitais posistemiais (3 skyrius „Esminiai reikalavimai kontrolės, valdymo ir signalizacijos posistemiams“);

3) nustatomos funkcinės ir techninės specifikacijos, kurias turi atitikti posistemiai ir jų sąsajos su kitais posistemiais (4 skyrius „Posistemių apibūdinimas“);

4) nustatomos sąveikos sudedamosios dalys ir sąsajos, kurioms turi būti taikomos Europos specifikacijos, įskaitant Europos standartus, ir kurios yra būtinos sąveikai Sąjungos geležinkelių sistemoje užtikrinti (5 skyrius „Sąveikos sudedamosios dalys“);

5) kiekvienu konkrečiu atveju nustatoma, kokios procedūros turi būti taikomos vertinant sąveikos sudedamųjų dalių atitiktį ir tinkamumą naudoti bei atliekant posistemių EB patikrą (6 skyrius „Sąveikos sudedamųjų dalių atitikties ir (arba) tinkamumo naudoti vertinimas ir posistemių patikra“);

6) nurodoma šios TSS įgyvendinimo strategija (7 skyrius „Kontrolės, valdymo ir signalizacijos posistemių TSS įgyvendinimas“);

7) nurodoma reikalinga šiuos posistemius eksploatuojančio, jų techninę priežiūrą atliekančio ir TSS įgyvendinančio personalo profesinė kvalifikacija, darbuotojų sveikatos ir darbo saugos sąlygos (4 skyrius „Posistemių apibūdinimas“).

Pagal Direktyvos 2008/57/EB 5 straipsnio 5 dalį 7 skyriuje („Kontrolės, valdymo ir signalizacijos posistemių TSS įgyvendinimas“) nurodomos specifiniais atvejais taikytinos nuostatos.

Be to, šios TSS 4 skyriuje („Posistemių apibūdinimas“) išsamiai išdėstytos specialios eksploatavimo ir techninės priežiūros taisyklės, taikomos 1.1 ir 1.2 skirsniuose nurodytoje srityje.

2. POSISTEMIŲ APIBRĖŽTIS IR TAIKYMO SRITIS

2.1. Įvadas

Direktyvos 2008/57/EB II priede kontrolės, valdymo ir signalizacijos posistemiai apibrėžti kaip „visa įranga, reikalinga saugai užtikrinti ir traukinių, kuriems leista važiuoti tinklu, judėjimui valdyti ir kontroliuoti“.

Kontrolės, valdymo ir signalizacijos posistemių ypatybės:

1) funkcijos, kurios yra būtinos siekiant saugiai valdyti geležinkelių eismą ir kurios yra būtinos eksploatuojant, įskaitant tas funkcijas, kurias privaloma taikyti avariniu režimu ( 2 );

2) sąsajos;

3) eksploatacinių savybių lygis, būtinas, kad būtų laikomasi esminių reikalavimų.

2.2. Taikymo sritis

Kontrolės, valdymo ir signalizacijos posistemių techninės sąveikos specifikacijoje nustatomi tik tie reikalavimai, kurie yra būtini Sąjungos geležinkelių sistemos sąveikai ir esminių reikalavimų laikymusi užtikrinti.

Kontrolės, valdymo ir signalizacijos posistemių sudedamosios dalys:

1) traukinio apsaugos sistema;

2) kalbinio radijo ryšio sistema;

3) duomenų perdavimo radijo ryšio sistema;

4) traukinio buvimo vietos nustatymo sistema.

Traukinio apsaugos A klasės sistema – ETCS ( 3 ), radijo ryšio A klasės sistema – GSM-R.

Traukinio buvimo vietos nustatymo A klasės sistemoms šioje TSS nustatomi tik sąsajos su kitais posistemiais reikalavimai.

Prie transeuropinio geležinkelių tinklo B klasės sistemų priskiriamos kelios senosios traukinio apsaugos sistemos, kurios transeuropiniame geležinkelių tinkle naudotos iki 2001 m. balandžio 20 d.

Prie Europos Sąjungos geležinkelių tinklo kitų dalių B klasės sistemų priskiriamos kelios senosios traukinio apsaugos sistemos, kurios tuose tinkluose naudotos iki 2015 m. liepos 1 d.

B klasės sistemų sąrašas nustatytas Europos geležinkelio agentūros techniniame dokumente „Kontrolės, valdymo ir signalizacijos B klasės sistemų sąrašas“ (ERA/TD/2011–11, 3.0 versija).

Reikalavimai riedmens kontrolės, valdymo ir signalizacijos posistemiui nustatyti kaip A klasės judriojo radijo ryšio ir traukinio apsaugos sistemoms taikomi reikalavimai.

Reikalavimai geležinkelio kelio kontrolės, valdymo ir signalizacijos posistemiui nustatyti kaip:

1) reikalavimai radijo ryšio A klasės tinklui;

2) reikalavimai traukinio apsaugos A klasės sistemoms;

3) reikalavimai traukinio buvimo vietos nustatymo sistemų sąsajai, skirti jų suderinamumui su riedmeniu užtikrinti.

2.3. Taikymo lygiai (ETCS)

Šioje TSS nustatytomis sąsajomis apibrėžiamos duomenų perdavimo į traukinius ir (prireikus) iš traukinių priemonės. Šioje TSS nurodytose ETCS specifikacijose nustatyti taikymo lygiai, iš kurių, diegiant geležinkelio kelio įrangą, galima pasirinkti konkrečius reikalavimus atitinkančias perdavimo priemones.

Šioje TSS nustatyti reikalavimai visiems taikymo lygiams.

Traukinį su riedmenyje įdiegta traukinio apsaugos A klasės sistema, atitinkančia tam tikrą taikymo lygį, turi būti galima eksploatuoti to lygio arba bet kurio kito žemesnio lygio linijose:

— traukinį su riedmenyse įdiegta traukinio apsaugos A klasės sistema, atitinkančia antrąjį lygį, turi būti galima eksploatuoti šio lygio ir pirmojo lygio geležinkelio linijose,

— nereikalaujama, kad traukinyje su riedmenyse įdiegta pirmo lygio A klasės traukinio apsaugos sistema būtų įranga, tinkama duomenims GSM-R ETCS radijo ryšiu perduoti, tačiau jame turi būti įdiegtos visos antrojo ir trečiojo lygių funkcijos ir taip užtikrinta, kad: — — vėliau prijungus tik duomenims perduoti skirtą radijo ryšio įrangą GSM-R ETCS, traukinio įranga atitiktų antrąjį lygį, — vėliau prijungus tik duomenims perduoti skirtą radijo ryšio įrangą GSM-R ETCS ir traukinio sąstato vientisumo aptikimo priemones, traukinio įranga atitiktų trečiąjį lygį.

3. ESMINIAI REIKALAVIMAI KONTROLĖS, VALDYMO IR SIGNALIZACIJOS POSISTEMIAMS

3.1. Bendrieji reikalavimai

Direktyvoje 2008/57/EB reikalaujama, kad posistemiai ir sąveikos sudedamosios dalys, įskaitant sąsajas, atitiktų esminius reikalavimus, kaip apibrėžta direktyvos III priede.

Esminiai reikalavimai:

1) sauga;

2) patikimumas ir parengtis;

3) žmonių sveikata;

4) aplinkos apsauga;

5) techninis suderinamumas.

Esminiai reikalavimai A klasės sistemoms aprašyti toliau.

Už reikalavimų B klasės sistemoms nustatymą atsakinga atitinkama valstybė narė.

3.2. Konkretūs kontrolės, valdymo ir signalizacijos posistemių aspektai

3.2.1. Sauga

Kiekvienu projektu, kuriam taikoma ši specifikacija, turi būti įgyvendinamos priemonės, būtinos užtikrinti, kad kontrolės, valdymo ir signalizacijos posistemio taikymo srityje galinčio nutikti incidento rizikos lygis būtų ne didesnis už leidžiamą teikiant paslaugas. Tuo tikslu taikomas Komisijos įgyvendinimo reglamentas (ES) Nr. 402/2013 ( 4 ), kaip nurodyta Direktyvos 2004/49/EB 6 straipsnio 3 dalies a punkte (bendrasis saugos būdas).

Kad priemonės, kurių imtasi saugai užtikrinti, nekeltų pavojaus sąveikai, turi būti laikomasi 4.2.1 punkte („Sąveikai svarbios kontrolės, valdymo ir signalizacijos saugos savybės“) nustatyto pagrindinio parametro reikalavimų.

ETCS A klasės sistemų atveju saugos tikslas paskirstytas riedmens ir geležinkelio kelio kontrolės, valdymo ir signalizacijos posistemiams. Išsamūs reikalavimai apibrėžti pagrindiniu parametru, nustatytu 4.2.1 punkte („Sąveikai svarbios kontrolės, valdymo ir signalizacijos saugos savybės“). Šio saugos reikalavimo turi būti laikomasi kartu su parengties reikalavimais, nustatytais 3.2.2 punkte („Patikimumas ir parengtis“).

3.2.2. Patikimumas ir parengtis

A klasės sistemos atveju patikimumo ir parengties tikslai paskirstyti riedmens ir geležinkelio kelio kontrolės, valdymo ir signalizacijos posistemiams. Išsamūs reikalavimai apibrėžti pagrindiniu parametru, nustatytu 4.2.1 punkte („Sąveikai svarbios kontrolės, valdymo ir signalizacijos saugos savybės“).

Posistemio sudedamosioms dalims senėjant ir dėvintis stebimas rizikos lygis. Laikomasi 4.5 punkte nustatytų techninės priežiūros reikalavimų.

3.2.3. Sveikata

Pagal Sąjungos teisės aktus ir juos atitinkančius nacionalinės teisės aktus imamasi priemonių siekiant užtikrinti, kad kontrolės, valdymo ir signalizacijos posistemiuose naudojamos medžiagos ir šių posistemių konstrukcija nekeltų pavojaus prieigą prie jų turinčių asmenų sveikatai.

3.2.4. Aplinkos apsauga

Pagal Sąjungos teisės aktus ir juos atitinkančius nacionalinės teisės aktus:

1) didele šiluma ar ugnimi veikiamos kontrolės, valdymo ir signalizacijos įrangos išskiriamas aplinkai pavojingų dūmų arba dujų kiekis neviršija ribinių verčių;

2) kontrolės, valdymo ir signalizacijos įrangoje nėra medžiagų, kurios, naudojamos įprastu būdu, galėtų pernelyg užteršti aplinką;

3) kontrolės, valdymo ir signalizacijos įrangai taikomi galiojantys Sąjungos teisės aktai, kuriais nustatomi elektromagnetinių trukdžių geležinkelio teritorijoje ir jutos tiems trukdžiams apribojimai;

4) kontrolės, valdymo ir signalizacijos įranga atitinka galiojančias akustinės taršos taisykles;

5) kontrolės, valdymo ir signalizacijos įranga nekelia neleistino dydžio vibracijos, kuri galėtų kelti pavojų infrastruktūros vientisumui (kai infrastruktūra yra tinkamai techniškai prižiūrima).

3.2.5. Techninis suderinamumas

Techninis suderinamumas apima sąveikai užtikrinti būtinas funkcijas, sąsajas ir eksploatacines savybes.

Techninio suderinamumo reikalavimai skirstomi į šias tris kategorijas:

1) pirmosios kategorijos reikalavimais nustatomi bendrieji techniniai sąveikos užtikrinimo reikalavimai, t. y. aplinkos sąlygos, vidinio elektromagnetinio suderinamumo (EMS) geležinkelio teritorijoje reikalavimai ir montavimo reikalavimai. Šie suderinamumo reikalavimai nustatyti šiame skyriuje;

2) antrosios kategorijos reikalavimais apibūdinama, kaip techniniu atžvilgiu turi būti taikomi ir kokias funkcijas turi atlikti kontrolės, valdymo ir signalizacijos posistemiai, kad būtų užtikrinta sąveika. Šios kategorijos reikalavimai nustatyti 4 skyriuje;

3) trečiosios kategorijos reikalavimais apibūdinama, kaip turi būti eksploatuojami kontrolės, valdymo ir signalizacijos posistemiai, kad būtų užtikrinta sąveika. Šios kategorijos reikalavimai nustatyti 4 skyriuje.

3.2.5.1. Konstrukcinis suderinamumas

3.2.5.1.1 Fizinės aplinkos sąlygos

Kontrolės, valdymo ir signalizacijos įrangą galima eksploatuoti teritorijai, kurioje yra atitinkama Sąjungos geležinkelių sistemos dalis, būdingomis klimato ir fizinėmis sąlygomis.

Turi būti laikomasi 4.2.16 punkte („Kontrolės, valdymo ir signalizacijos posistemiuose naudojamos įrangos konstrukcija“) nustatyto pagrindinio parametro reikalavimų.

3.2.5.1.2 Geležinkelio vidinis elektromagnetinis suderinamumas

Pagal Sąjungos teisės aktus ir juos atitinkančius nacionalinės teisės aktus kontrolės, valdymo ir signalizacijos įranga netrukdo veikti kitai kontrolės, valdymo ir signalizacijos įrangai ar kitiems posistemiams ir jai netrukdo ta kita įranga ar posistemiai.

Pagrindinis parametras, susijęs su riedmens ir geležinkelio kelio kontrolės, valdymo ir signalizacijos įrangos elektromagnetiniu suderinamumu, aprašytas 4.2.11 punkte („Elektromagnetinis suderinamumas“).

3.2.5.2. Kontrolės, valdymo ir signalizacijos suderinamumas

Kontrolės, valdymo ir signalizacijos posistemių sąveikos reikalavimai nustatyti 4 skyriuje.

4. POSISTEMIŲ APIBŪDINIMAS

4.1. Įvadas

4.1.1. Pagrindiniai parametrai

Pagal susijusius esminius reikalavimus kontrolės, valdymo ir signalizacijos posistemiai apibūdinami šiais pagrindiniais parametrais:

1) sąveikai svarbios kontrolės, valdymo ir signalizacijos saugos savybės (4.2.1 punktas);

2) riedmens ETCS funkcijos (4.2.2 punktas);

3) geležinkelio kelio ETCS funkcijos (4.2.3 punktas);

4) geležinkeliams skirtos judriojo ryšio (GSM-R) funkcijos (4.2.4 punktas);

5) ETCS ir GSM-R sistemos oro tarpo sąsajos (4.2.5 punktas);

6) riedmens kontrolės, valdymo ir signalizacijos posistemio vidinės sąsajos (4.2.6 punktas);

7) geležinkelio kelio kontrolės, valdymo ir signalizacijos posistemio vidinės sąsajos (4.2.7 punktas);

8) raktų paskirstymas (4.2.8 punktas);

9) ETCS identifikatorių tvarkymas (4.2.9 punktas);

10) traukinio buvimo vietos nustatymo sistemos (4.2.10 punktas);

11) riedmens ir geležinkelio kelio kontrolės, valdymo ir signalizacijos įrangos elektromagnetinis suderinamumas (4.2.11 punktas);

12) ETCS mašinisto ir įrangos sąsaja (4.2.12 punktas);

13) GSM-R sistemos mašinisto ir įrangos sąsaja (4.2.13 punktas);

14) sąsaja su kontrolei atlikti skirtų duomenų registravimo įranga (4.2.14 punktas);

15) geležinkelio kelio kontrolės, valdymo ir signalizacijos objektų matomumas (4.2.15 punktas);

16) kontrolės, valdymo ir signalizacijos posistemiuose naudojamos įrangos konstrukcija (4.2.16 punktas).

4.1.2. Reikalavimų apžvalga

Visi 4.2 punkto („Funkciniai ir techniniai reikalavimai posistemiams“) reikalavimai, susiję su šiais pagrindiniais parametrais, taikomi A klasės sistemai.

Už B klasės sistemoms ir specialiesiems perdavimo moduliams (SPM) keliamus reikalavimus (kuriais sudaroma galimybė riedmens A klasės sistemą eksploatuoti B klasės infrastruktūroje) atsakinga atitinkama valstybė narė.

Ši TSS pagrįsta geležinkelio kelio kontrolės, valdymo ir signalizacijos posistemių suderinamumo su TSS atitinkančiais riedmens kontrolės, valdymo ir signalizacijos posistemiais užtikrinimo principais. Tuo tikslu:

1) riedmens kontrolės, valdymo ir signalizacijos posistemio funkcijos, sąsajos ir eksploatacinės savybės standartizuotos, kad kiekvienas traukinys prognozuojamu būdu reaguotų į duomenis, gautus iš geležinkelio kelio įrangos;

2) geležinkelio kelio kontrolės, valdymo ir signalizacijos posistemio atveju šioje TSS visiškai standartizuotas duomenų perdavimas iš geležinkelio kelio įrangos traukinio įrangai ir iš traukinio įrangos geležinkelio kelio įrangai. Tolesniuose punktuose nurodytomis specifikacijomis suteikiama galimybė lanksčiai diegti geležinkelio kelio kontrolės, valdymo ir signalizacijos posistemio funkcijas, kad jos būtų kuo geriau integruotos į geležinkelių sistemą. Šis lankstumas išnaudojamas neribojant TSS atitinkančių riedmens posistemių judėjimo.

Kontrolės, valdymo ir signalizacijos funkcijos skirstomos į kategorijas pagal tai, ar tos funkcijos yra privalomos, ar neprivalomos. Šios kategorijos yra apibrėžtos A priede nurodytose specifikacijose, o šiuose tekstuose taip pat nurodoma, pagal kokį principą tos funkcijos grupuojamos.

A priedo 4.1 skirsnio c punkte pateikiamas A priede nurodytose specifikacijose vartojamų ETCS terminų sąrašas ir jų apibrėžtys.

4.1.3. Kontrolės, valdymo ir signalizacijos posistemių dalys

Pagal 2.2 punktą („Taikymo sritis“) kontrolės, valdymo ir signalizacijos posistemiai gali būti dalijami į dalis.

Šioje lentelėje nurodyta, kurie pagrindiniai parametrai svarbūs kiekvienam posistemiui ir kiekvienai daliai.







4.1 lentelė Posistemis Dalis Pagrindiniai parametrai Riedmens kontrolės, valdymo ir signalizacijos posistemis Traukinio apsaugos sistema 4.2.1, 4.2.2, 4.2.5, 4.2.6, 4.2.8, 4.2.9, 4.2.12, 4.2.14, 4.2.16 Kalbinio radijo ryšio sistema 4.2.1.2, 4.2.4.1, 4.2.4.2, 4.2.5.1, 4.2.13, 4.2.16 Duomenų perdavimo radijo ryšio sistema 4.2.1.2, 4.2.4.1, 4.2.4.3, 4.2.5.1, 4.2.6.2, 4.2.16 Geležinkelio kelio kontrolės, valdymo ir signalizacijos posistemis Traukinio apsaugos sistema 4.2.1, 4.2.3, 4.2.5, 4.2.7, 4.2.8, 4.2.9, 4.2.15, 4.2.16 Kalbinio ir duomenų perdavimo radijo ryšio sistema 4.2.1.2, 4.2.4, 4.2.5.1, 4.2.7, 4.2.16 traukinio buvimo vietos nustatymo sistema. 4.2.10, 4.2.11, 4.2.16

4.2. Funkciniai ir techniniai reikalavimai posistemiams

4.2.1. Sąveikai svarbios kontrolės, valdymo ir signalizacijos saugos savybės

Šiuo pagrindiniu parametru apibūdinami reikalavimai riedmens ir geležinkelio kelio kontrolės, valdymo ir signalizacijos posistemiams, susiję su 3.2.1 punktu („Sauga“) ir 3.2.2 punktu („Patikimumas ir parengtis“).

Siekiant užtikrinti diegiamų riedmens ir geležinkelio kelio kontrolės, valdymo ir signalizacijos posistemių sąveiką laikomasi šių nuostatų:

1) projektuojant, diegiant ir eksploatuojant riedmens ir geležinkelio kelio kontrolės, valdymo ir signalizacijos posistemius nekeliama jokių papildomų reikalavimų: a) riedmens ir geležinkelio kelio kontrolės, valdymo ir signalizacijos posistemių sąsaja siejamiems įrenginiams, išskyrus šioje TSS nustatytus reikalavimus; b) bet kuriam kitam posistemiui, išskyrus atitinkamose TSS nustatytus reikalavimus;

2) laikomasi toliau 4.2.1.1 ir 4.2.1.2 punktuose nustatytų reikalavimų.

4.2.1.1. Sauga

Riedmens ir geležinkelio kelio kontrolės, valdymo ir signalizacijos posistemiai atitinka šioje TSS nustatytus reikalavimus ETCS įrangai bei įrenginiams.

Su riedmens ETCS ir geležinkelio kelio ETCS susijusiam pavojui „ETCS rekomenduojamo greičio ir (arba) nuotolio ribinių verčių viršijimas“ taikomas 10–9 h-1 leistinas atsitiktinių trikčių lygis. Žr. A priedo 4.2.1 punkto a papunktį.

Siekiant užtikrinti sąveiką, riedmens ETCS visiškai atitinka visus A priedo 4.2.1 punkte nustatytus reikalavimus. Tačiau geležinkelio kelio ETCS galima taikyti mažesnius reikalavimus, jeigu naudojant TSS atitinkančius riedmens kontrolės, valdymo ir signalizacijos posistemius užtikrinamas paslaugai taikomas saugos lygis.

4.2.1.2. Parengtis / patikimumas

Šiame punkte nagrinėjami gedimų režimai, kurie nekelia pavojaus saugai, bet pablogina naudojimo sąlygas, taigi dėl jų gali sumažėti bendra sistemos sauga.

Kalbant apie šį parametrą, gedimas – būsena, kai elementas nebegali vykdyti reikiamos funkcijos pagal veikimo reikalavimus, o gedimo režimas – padarinys, pagal kurį pastebimas gedimas.

Siekiant užtikrinti, kad atitinkamiems infrastruktūros valdytojams ir geležinkelio įmonei būtų suteikta visa informacija, kurios reikia norint nustatyti tinkamas suprastėjusių sąlygų valdymo procedūras, techninėje byloje, pateikiamoje kartu su riedmens arba geležinkelio kelio kontrolės, valdymo ir signalizacijos posistemio EB patikros deklaracija, nurodomos apskaičiuotos parengties ir patikimumo vertės, susijusios su gedimo režimais, darančiais poveikį kontrolės, valdymo ir signalizacijos posistemio gebėjimui prižiūrėti saugų vienos ar daugiau transporto priemonių judėjimą ar užmegzti eismo valdytojo ir traukinių mašinistų kalbinį radijo ryšį.

Užtikrinama, kad būtų laikomasi šių apskaičiuotų verčių:

1) vidutinis riedmens kontrolės, valdymo ir signalizacijos posistemio veikimo nuo vieno gedimo, kuriam įvykus būtina atskirti traukinio apsaugos funkcijas, iki kito gedimo valandų skaičius – [neišspręstas klausimas];

2) vidutinis riedmens kontrolės, valdymo ir signalizacijos posistemio veikimo nuo vieno gedimo, kuriam įvykus negalimas eismo valdytojo ir traukinio mašinisto kalbinis radijo ryšys, iki kito valandų skaičius – [neišspręstas klausimas].

Kad infrastruktūros valdytojai ir geležinkelio įmonės visą posistemių naudojimo laiką galėtų stebėti rizikos lygį ir ar laikomasi patikimumo / parengties verčių, naudotų nustatant suprastėjusių sąlygų valdymo procedūras, laikomasi 4.5 punkte (Techninės priežiūros taisyklės) nustatytų techninės priežiūros reikalavimų.

4.2.2. Riedmens ETCS funkcijos

Pagrindiniu riedmens ETCS funkcijų parametru apibūdinamos visos funkcijos, būtinos, kad traukinys važiuotų saugiai. Pagrindinė funkcija – automatinės traukinio apsaugos ir riedmens signalizacijos užtikrinimas:

1) traukinio savybių (pvz., didžiausio leidžiamo traukinio greičio, stabdymo parametrų) nustatymas;

2) stebėjimo režimo parinkimas remiantis iš geležinkelio kelio įrangos gauta informacija;

3) nuvažiuoto atstumo ir greičio matavimo funkcijų vykdymas;

4) traukinio buvimo vietos nustatymas pagal koordinačių sistemą „Eurobalise“;

5) važiavimo greičio dinaminio profilio apskaičiavimas, remiantis traukinio savybėmis ir iš geležinkelio kelio įrangos gauta informacija;

6) važiavimo greičio dinaminio profilio stebėjimas;

7) įsikišimo funkcijos užtikrinimas.

Šios funkcijos įgyvendinamos pagal A priedo 4.2.2 punkto b papunktį, o jų veikimas turi atitikti A priedo 4.2.2 punkto a papunktį.

Bandymų reikalavimai nustatyti A priedo 4.2.2 punkto c papunktyje.

ETCS įrenginių identifikatoriai tvarkomi pagal 4.2.9 punktą („ETCS identifikatorių tvarkymas“).

Pagrindinės funkcijos papildomos kitomis funkcijomis, kurioms taip pat taikomi A priedo 4.2.2 punkto a ir b papunkčiai ir papildomi toliau nurodyti reikalavimai:

1) Ryšys su geležinkelio kelio kontrolės, valdymo ir signalizacijos posistemiu: a) duomenų perdavimas sistema „Eurobalise“. Žr. 4.2.5.2 punktą („Sistemos „Eurobalise“ ryšys su traukiniu“); b) duomenų perdavimas sistema „Euroloop“. Žr. 4.2.5.3 punktą (Sistemos „Euroloop“ ryšys su traukiniu). Užtikrinti šią funkciją riedmenyse neprivaloma, nebent sistema „Euroloop“ įdiegta pirmojo lygio geležinkelio kelio ETCS sistemose ir saugos sumetimais (pvz., pavojingų vietų apsaugos tikslais) nustatytas nulinis paleidimo greitis; c) radijo duomenų perdavimas informacijai atnaujinti. Žr. A priedo 4.2.2 punkto d papunktį, 4.2.5.1 punktą („Radijo ryšys su traukiniu“), 4.2.6.2 punktą („GSM-R radijo duomenų perdavimo sistemos ir ETCS sąsaja“) ir 4.2.8 punktą („Raktų paskirstymas“). Užtikrinti šią funkciją riedmenyse neprivaloma, jeigu radijo duomenų perdavimo informacijai atnaujinti radijo ryšio priemonėmis sistema yra įdiegta pirmojo lygio geležinkelio kelio ETCS priemonėse ir saugos sumetimais nustatytas nulinis paleidimo greitis (pvz., pavojingų vietų apsaugos tikslais); d) radijo duomenų perdavimas. Žr. 4.2.5.1 punktą („Radijo ryšys su traukiniu“), 4.2.6.2 punktą („GSM-R radijo duomenų perdavimo sistemos ir ETCS sąsaja“) ir 4.2.8 punktą („Raktų paskirstymas“). Riedmenims privaloma tik naudojant antrojo lygio ETCS arba trečiojo lygio ETCS;

2) ryšys su mašinistu. Žr. A priedo 4.2.2 punkto e papunktį ir 4.2.12 punktą („ETCS mašinisto ir įrangos sąsaja“);

3) ryšys su SPM. Žr. 4.2.6.1 punktą („ETCS ir SPM sąsaja“). Ši funkcija apima: a) SPM išvesties duomenų tvarkymą; b) SPM naudotinų duomenų teikimą; c) perėjimo nuo vieno SPM prie kito valdymą;

4) informacijos apie traukinio vientisumą (traukinio sąstato vientisumą) tvarkymas: privalomas trečiojo lygio sistemoms, neprivalomas pirmojo ir antrojo lygio sistemoms;

5) įrangos techninės būklės stebėjimas ir veikimo avariniu režimu užtikrinimas. Ši funkcija apima: a) riedmens ETCS funkcijų aktyvinimą; b) veikimo avariniu režimu užtikrinimą; c) riedmens ETCS funkcijų išjungimą;

6) kontrolei atlikti skirtų duomenų registravimas. Žr. 4.2.14 punktą („Sąsaja su kontrolei atlikti skirtų duomenų registravimo įranga“);

7) informacijos ir (arba) įsakymų perdavimas ir informacijos apie riedmens būklę priėmimas į: a) mašinisto ir įrangos sąsają. Žr. 4.2.12 punktą („ETCS mašinisto ir įrangos sąsaja“); b) traukinio sąsajos įrenginį ir (arba) iš jo. Žr. A priedo 4.2.2 punkto f papunktį.

4.2.3. Geležinkelio kelio ETCS funkcijos

Šiuo pagrindiniu parametru apibūdinamos geležinkelio kelio ETCS funkcijos. Juo apibūdinamos visos ETCS funkcijos, reikalingos, kad tam tikras traukinys galėtų saugiai važiuoti geležinkeliu.

Pagrindinės funkcijos:

1) tam tikro traukinio buvimo vietos nustatymas pagal koordinačių sistemą „Eurobalise“ (antrasis ir trečiasis lygiai);

2) geležinkelio kelio signalizavimo įrangos informacijos konvertavimas į standartinį formatą, skirtą riedmens kontrolės, valdymo ir signalizacijos posistemiui;

3) leidimų važiuoti, nurodant geležinkelio kelio aprašą ir konkrečiam traukiniui skirtus įsakymus, perdavimas.

Šios funkcijos įgyvendinamos pagal A priedo 4.2.2 punkto b papunktį, jų veikimas turi atitikti A priedo 4.2.3 punkto a papunktį.

ETCS įrenginių identifikatoriai tvarkomi pagal 4.2.9 punktą („ETCS identifikatorių tvarkymas“).

Pagrindinės funkcijos papildomos kitomis funkcijomis, kurioms taip pat taikomi A priedo 4.2.3 punkto a ir b papunkčiai ir papildomi toliau nurodyti reikalavimai:

1) ryšys su riedmens kontrolės, valdymo ir signalizacijos posistemiu. Tai yra: a) duomenų perdavimas sistema „Eurobalise“. Žr. 4.2.5.2 punktą („Sistemos „Eurobalise“ ryšys su traukiniu“) ir 4.2.7.4 punktą („Sistemos „Eurobalise“ ir (arba) geležinkelio kelio elektroninio modulio (GKEM) tarpusavio sąsaja“); b) duomenų perdavimas sistema „Euroloop“. Žr. 4.2.5.3 punktą (sistemos „Euroloop“ ryšys su traukiniu) ir 4.2.7.5 punktą (sistemos „Euroloop“ ir GKEM sąsaja). Sistema „Euroloop“ naudotina tik pirmojo lygio sistemose, tačiau ir jose nėra privaloma; c) radijo duomenų perdavimas informacijai atnaujinti. Žr. A priedo 4.2.3 punkto d papunktį, 4.2.5.1 punktą („Radijo ryšys su traukiniu“), 4.2.7.3 punktą („GSM-R ir geležinkelio kelio ETCS funkcijos“) ir 4.2.8 punktą („Raktų paskirstymas“). Informacijos atnaujinimas radijo ryšio priemonėmis naudotinas tik pirmojo lygio sistemose, tačiau ir jose nėra privalomas; d) radijo duomenų perdavimas. Žr. 4.2.5.1 punktą („Radijo ryšys su traukiniu“), 4.2.7.3 punktą („GSM-R ir geležinkelio kelio ETCS funkcijos“) ir 4.2.8 punktą („Raktų paskirstymas“). Radijo duomenų perdavimo sistema naudotina tik antrojo ir trečiojo lygio sistemose;

2) informacijos ir (arba) įsakymų, perduodamų į riedmens ETCS, pvz., informacijos, susijusios su oro sklendžių uždarymu ir atidarymu, pantografo pakėlimu ir nuleidimu, pagrindinio energijos jungiklio įjungimu ir (arba) išjungimu, perjungimu iš A traukos sistemos į B traukos sistemą, rengimas. Šių funkcijų diegimas geležinkelio kelio posistemyje neprivalomas; tačiau pagal kitas taikomas TSS arba nacionalines taisykles gali būti reikalaujama jas įdiegti arba taikyti pavojaus nustatymą ir įvertinimą siekiant užtikrinti saugų posistemių integravimą;

3) perėjimo iš vieno geležinkelių transporto eismo valdymo skyriaus (GTEVS) kontroliuojamos teritorijos į kito GTEVS kontroliuojamą teritoriją valdymas (taikoma tik antrojo ir trečiojo lygio sistemoms). Žr. 4.2.7.1 punktą („Funkcinė GTEVS sąsaja“) ir 4.2.7.2 punktą („Techninė GTEVS sąsaja“).

4.2.4. Geležinkelių GSM-R sistemos judriojo ryšio funkcijos

Šiuo pagrindiniu parametru apibūdinamos radijo ryšio funkcijos. Šios funkcijos diegiamos riedmens ir geležinkelio kelio kontrolės, valdymo ir signalizacijos posistemiuose pagal toliau nurodytus reikalavimus.

4.2.4.1. Pagrindinė ryšio funkcija

Bendrieji reikalavimai nustatyti A priedo 4.2.4 punkto a papunktyje.

Be to, laikomasi šių reikalavimų:

1) ASCI ypatybės (A priedo 4.2.4 punkto b papunktis);

2) SIM kortelė (A priedo 4.2.4 punkto c papunktis);

3) adresavimas pagal buvimo vietą (A priedo 4.2.4 punkto e papunktis).

4.2.4.2. Balso ir operatyvinio ryšio priemonės

Bendrieji reikalavimai nustatyti A priedo 4.2.4 punkto f papunktyje.

Bandymų reikalavimai nustatyti A priedo 4.2.4 punkto g papunktyje.

Be to, laikomasi šių reikalavimų:

1) didelės svarbos pranešimų patvirtinimo (A priedo 4.2.4 punkto h papunktis);

2) funkcinio adresavimo (A priedo 4.2.4 punkto j papunktis);

3) funkcinių numerių pateikimo (A priedo 4.2.4 punkto k papunktis);

4) naudotojų signalizavimas kitiems naudotojams (A priedo 4.2.4 punkto d papunktis).

4.2.4.3. ETCS duomenų perdavimo priemonės

Bendrieji reikalavimai nustatyti A priedo 4.2.4 punkto f papunktyje.

Bandymų reikalavimai nustatyti A priedo 4.2.4 punkto g papunktyje.

Riedmens kontrolės, valdymo ir signalizacijos posistemio duomenų perdavimo radijo ryšio sistema turi būti tinkama užmegzti bent du vienalaikius ryšio seansus su geležinkelio kelio kontrolės, valdymo ir signalizacijos posistemiu.

Ši funkcija privaloma tik antrojo ir trečiojo lygių ETCS ir informacijos atnaujinimo radijo ryšio priemonėmis sistemose.

4.2.5. ETCS ir GSM-R sistemos oro tarpo sąsajos

Šiuo pagrindiniu parametru nustatomi oro tarpo tarp geležinkelio kelio ir riedmens kontrolės, valdymo ir signalizacijos posistemių reikalavimai ir į jį turi būti atsižvelgiama kartu paisant ETCS įrangos ir GSM-R įrangos sąsajoms keliamų 4.2.6 punkte („Vidinės riedmens kontrolės, valdymo ir signalizacijos posistemio sąsajos“) ir 4.2.7 punkte („Vidinės geležinkelio kelio kontrolės, valdymo ir signalizacijos posistemio sąsajos“) nustatytų reikalavimų.

Šis pagrindinis parametras apima:

1) fizinių, elektros ir elektromagnetinių parametrų vertes, kurių turi būti laikomasi, kad įranga saugiai veiktų;

2) naudotiną ryšio protokolą;

3) ryšio kanalo parengtį.

Taikomi reikalavimai nurodyti toliau.

4.2.5.1. Radijo ryšys su traukiniu

Radijo ryšio A klasės sąsajos veikia dažnių juostoje, nurodytoje A priedo 4.2.5 punkto a papunktyje ir 4.2.4 punkto f papunktyje.

Riedmens kontrolės, valdymo ir signalizacijos posistemiai turi būti apsaugoti nuo trukdžių pagal A priedo 4.2.4 punkto f papunkčio reikalavimus.

Duomenų perdavimo protokolai turi atitikti A priedo 4.2.5 punkto b papunktį.

Jeigu yra įdiegta informacijos atnaujinimo radijo ryšio priemonėmis sistema, laikomasi A priedo 4.2.5 punkto c papunktyje nustatytų reikalavimų.

4.2.5.2. Sistemos „Eurobalise“ ryšys su traukiniu

Sistemos „Eurobalise“ ryšio sąsajos atitinka A priedo 4.2.5 punkto d papunktį.

4.2.5.3. Sistemos „Euroloop“ ryšys su traukiniu

Sistemos „Euroloop“ ryšio sąsajos atitinka A priedo 4.2.5 punkto e papunktį.

4.2.6. Riedmens kontrolės, valdymo ir signalizacijos posistemio vidinės sąsajos

Šis pagrindinis parametras sudarytas iš trijų dalių.

4.2.6.1. ETCS ir traukinio apsaugos B klasė

Jeigu riedmenyje įdiegtos ETCS ir traukinio apsaugos B klasės funkcijos, perėjimas nuo vienos funkcijos prie kitos gali būti valdomas naudojant standartinę sąsają, nurodytą A priedo 4.2.6 punkto a papunktyje.

A priedo 4.2.6 punkto b papunktyje nustatyta K sąsaja (reikalinga, kad tam tikri SPM galėtų priimti B klasės atsakiklių siunčiamą informaciją naudodami riedmens ETCS anteną), o A priedo 4.2.6 punkto c papunktyje – G sąsaja (oro tarpas tarp riedmens ETCS antenos ir B klasės atsakiklių).

K sąsają diegti neprivaloma, bet jei tokia sąsaja diegiama, ji turi atitikti A priedo 4.2.6 punkto b papunktį.

Be to, jei diegiama K sąsaja, riedmens duomenų perdavimo kanalo funkcijos turi užtikrinti galimybę tvarkyti A priedo 4.2.6 punkto c papunktyje nurodytas ypatybes.

Jeigu perėjimas nuo riedmens ETCS traukinio apsaugos funkcijų prie traukinio apsaugos riedmens B klasės funkcijų (ir atvirkščiai) valdomas ne per standartinę sąsają, nurodytą A priedo 4.2.6 punkto a papunktyje, turi būti imamasi priemonių, kad dėl taikomo metodo geležinkelio kelio kontrolės, valdymo ir signalizacijos posistemiui nebūtų keliama papildomų reikalavimų.

4.2.6.2. GSM-R radijo duomenų perdavimo sistemos ir ETCS sąsaja

Radijo ryšio A klasės įrangos ir riedmens ETCS sąsajos funkcijų reikalavimai nustatyti A priedo 4.2.6 punkto d papunktyje.

Jeigu yra įdiegta informacijos atnaujinimo radijo ryšio priemonėmis sistema, laikomasi A priedo 4.2.6 punkto e papunktyje nustatytų reikalavimų.

4.2.6.3. Nuvažiuoto atstumo ir greičio matavimas

Nuvažiuoto atstumo ir greičio matavimo funkcijos ir riedmens ETCS sąsaja atitinka A priedo 4.2.6 punkto f papunkčio reikalavimus. Šis pagrindinis parametras papildomas šia sąsaja tik tuo atveju, jeigu nuvažiuoto atstumo ir greičio matavimo įranga tiekiama kaip atskira sąveikos sudedamoji dalis (žr. 5.2.2 punktą „Sąveikos sudedamųjų dalių grupavimas“).

4.2.7. Geležinkelio kelio kontrolės, valdymo ir signalizacijos posistemio vidinės sąsajos

Šis pagrindinis parametras sudarytas iš penkių dalių.

4.2.7.1. Funkcinė GTEVS sąsaja

Šia sąsaja apibrėžiami duomenys, kuriais keičiamasi tarp gretimų GTEVS, siekiant užtikrinti, kad traukinys galėtų saugiai pervažiuoti iš vieno GTEVS kontroliuojamos teritorijos į kito GTEVS kontroliuojamą teritoriją:

1) informacija, kurią „perduodantysis“ GTEVS perduoda „priimančiajam“ GTEVS;

2) informacija, kurią „priimantysis“ GTEVS perduoda „perduodančiajam“ GTEVS.

Reikalavimai nustatyti A priedo 4.2.7 punkto a papunktyje.

4.2.7.2. GTEVS ir GTEVS

Tai techninė dviejų GTEVS sąsaja. Reikalavimai nustatyti A priedo 4.2.7 punkto b papunktyje.

4.2.7.3. GSM-R ir geležinkelio kelio ETCS

Tai radijo ryšio A klasės sistemos ir geležinkelio kelio ETCS funkcijų sąsaja. Reikalavimai nustatyti A priedo 4.2.7 punkto c papunktyje.

4.2.7.4. „Eurobalise“ ir GKEM

Tai „Eurobalise“ ir GKEM sąsaja. Reikalavimai nustatyti A priedo 4.2.7 punkto d papunktyje.

Šis pagrindinis parametras papildomas šia sąsaja tik tuo atveju, jeigu „Eurobalise“ ir GKEM tiekiami kaip atskiros sąveikos sudedamosios dalys (žr. 5.2.2 punktą „Sąveikos sudedamųjų dalių grupavimas“).

4.2.7.5. „Euroloop“ ir GKEM

Tai sistemos „Euroloop“ ir GKEM sąsaja. Reikalavimai nustatyti A priedo 4.2.7 punkto e papunktyje.

Šis pagrindinis parametras papildomas šia sąsaja tik tuo atveju, jeigu sistema „Euroloop“ ir GKEM tiekiami kaip atskiros sąveikos sudedamosios dalys (žr. 5.2.2 punktą „Sąveikos sudedamųjų dalių grupavimas“).

4.2.8. Raktų paskirstymas

Šiuo pagrindiniu parametru nustatomi šifravimo raktų, naudojamų radijo ryšiu perduodamiems duomenims apsaugoti, tvarkymo reikalavimai.

Reikalavimai nustatyti A priedo 4.2.8 punkto a papunktyje. Šios TSS taikymo sričiai priskiriami tik tie reikalavimai, kurie yra susiję kontrolės, valdymo ir signalizacijos įrangos sąsajomis.

4.2.9. ETCS identifikatorių tvarkymas

Šiuo pagrindiniu parametru nustatomi geležinkelio kelio ir riedmens kontrolės, valdymo ir signalizacijos posistemio įrenginių ETCS identifikatoriai.

Reikalavimai nustatyti A priedo 4.2.9 punkto a papunktyje.

4.2.10. Geležinkelio kelio traukinio buvimo vietos nustatymo sistemos

Šiuo pagrindiniu parametru nustatomi geležinkelio kelio traukinio buvimo vietos nustatymo sistemų ir riedmens sąsajos reikalavimai, susiję su transporto priemonės konstrukcija ir veikimu.

Sąsajos reikalavimai, kuriuos turi atitikti traukinio buvimo vietos nustatymo sistemos, nustatyti A priedo 4.2.10 punkto a papunktyje.

4.2.11. Riedmens ir geležinkelio kelio kontrolės, valdymo ir signalizacijos įrangos elektromagnetinis suderinamumas

Šiuo pagrindiniu parametru nustatomi sąsajai taikomi reikalavimai riedmens ir geležinkelio kelio kontrolės, valdymo ir signalizacijos įrangos elektromagnetiniam suderinamumui užtikrinti.

Sąsajos reikalavimai, kuriuos turi atitikti traukinio buvimo vietos nustatymo sistema, nustatyti A priedo 4.2.11 punkto a papunktyje.

4.2.12. ETCS mašinisto ir įrangos sąsaja

Šiuo pagrindiniu parametru apibūdinama informacija, iš ETCS teikiama mašinistui ir mašinisto įvedama į riedmens ETCS. Žr. A priedo 4.2.12 punkto a papunktį.

Šis parametras apima:

1) ergonomines savybes (įskaitant matomumą);

2) rodytinas ETCS funkcijas;

3) mašinisto aktyvinamas ETCS funkcijas.

4.2.13. GSM-R sistemos mašinisto ir įrangos sąsaja

Šiuo pagrindiniu parametru apibūdinama iš GSM-R sistemos mašinistui teikiama ir į riedmens GSM-R sistemą mašinisto teikiama informacija. Žr. A priedo 4.2.13 punkto a papunktį.

Šis parametras apima:

1) ergonomines savybes (įskaitant matomumą);

2) rodytinas GSM-R sistemos funkcijas;

3) siunčiamą su pranešimais susijusią informaciją;

4) gaunamą su pranešimais susijusią informaciją.

4.2.14. Sąsaja su kontrolei atlikti skirtų duomenų registravimo įranga

Šiuo pagrindiniu parametru apibūdinama:

1) riedmens ETCS ir riedmenyje įrengto duomenų registravimo įtaiso keitimasis duomenimis;

2) ryšio protokolai;

3) fizinė sąsaja.

Žr. A priedo 4.2.14 punkto a papunktį.

4.2.15. Geležinkelio kelio kontrolės, valdymo ir signalizacijos objektų matomumas

Šiuo pagrindiniu parametru apibūdinamos:

1) geram matomumui užtikrinti būtinos šviesą atspindinčiųjų ženklų savybės;

2) sąveikai užtikrinti tinkamų signalinių lentų savybės.

Žr. A priedo 4.2.15 punkto a papunktį.

Be to, geležinkelio kelio kontrolės, valdymo ir signalizacijos objektai turi būti suderinti su mašinisto matymo lauko ir infrastruktūros reikalavimais.

4.2.16. Kontrolės, valdymo ir signalizacijos posistemiuose naudojamos įrangos konstrukcija

Turi būti laikomasi aplinkos sąlygų, nurodytų šios TSS A priedo A-2 lentelėje išvardytuose dokumentuose.

Riedmens kontrolės, valdymo ir signalizacijos posistemiai turi atitikti Reglamente (ES) Nr. 1302/2014 (lokomotyvų ir keleivinių riedmenų posistemio TSS) nurodytus medžiagoms keliamus, pvz., priešgaisrinės apsaugos, reikalavimus.

4.3. Funkciniai ir techniniai reikalavimai sąsajoms su kitais posistemiais

4.3.1. Sąsaja su traukinių eismo organizavimo ir valdymo posistemiu







Sąsaja su traukinių eismo organizavimo ir valdymo TSS Kontrolės, valdymo ir signalizacijos TSS Nuoroda į traukinių eismo organizavimo ir valdymo TSS (1) Parametras Skirsnis Parametras Skirsnis Eksploatavimo taisyklės (įprastomis sąlygomis ir avariniu režimu) 4.4 Taisyklių sąvadas 4.2.1.2.1 Eksploatavimo taisyklės 4.4 Geležinkelio kelio kontrolės, valdymo ir signalizacijos objektų matomumas 4.2.15 Signalų ir geležinkelio kelio ženklų matomumas 4.2.2.8 Traukinio stabdymo parametrai ir charakteristikos 4.2.2 Stabdymo charakteristikos 4.2.2.6 Smėlio barstymo įrangos naudojimas Riedmenyje įrengtas rato antbriaunio tepimo įtaisas Kompozicinių stabdžių trinkelių naudojimas 4.2.10 Taisyklių sąvadas 4.2.1.2.1 Sąsaja su kontrolei atlikti skirtų duomenų registravimo įranga 4.2.14 Duomenų registravimas traukinyje 4.2.3.5 ETCS mašinisto ir įrangos sąsaja 4.2.12 Traukinio numeris 4.2.3.2.1 GSM-R sistemos mašinisto ir įrangos sąsaja 4.2.13 Traukinio numeris 4.2.3.2.1 (1) 2015 m. birželio 8 d. Komisijos reglamentas (ES) 2015/995, kuriuo iš dalies keičiamas Sprendimas 2012/757/ES dėl Europos Sąjungos traukinių eismo organizavimo ir valdymo posistemio techninės sąveikos specifikacijos (OL L 165, 2015 6 30, p. 1).

4.3.2. Sąsaja su geležinkelių riedmenų posistemiu







Sąsaja su geležinkelių riedmenų TSS Kontrolės, valdymo ir signalizacijos TSS Nuoroda į geležinkelių riedmenų TSS Parametras Skirsnis Parametras Skirsnis Suderinamumas su geležinkelio kelio traukinio buvimo vietos nustatymo sistemomis. Transporto priemonės konstrukcija 4.2.10 Riedmens savybės suderinamumui su traukinio buvimo vietos nustatymo sistemomis, pagrįstomis geležinkelio kelio elektros grandine, užtikrinti Greitųjų geležinkelių riedmenų TSS (1). Aširačio vieta ašies apkrova smėlio barstymas elektrinė varža tarp ratų Paprastųjų geležinkelių riedmenų TSS (2) Lokomotyvų ir keleivinių riedmenų TSS (3) Vagonų TSS (4) 4.2.7.9.2 4.2.3.2 4.2.3.10 4.2.3.3.1 4.2.3.3.1.1 4.2.3.3.1.1 4.2.3.2 Riedmens savybės suderinamumui su traukinio buvimo vietos nustatymo sistemomis, pagrįstomis ašių skaitikliais, užtikrinti Greitųjų geležinkelių riedmenų TSS. Aširačio geometrija Ratai Paprastųjų geležinkelių riedmenų TSS Lokomotyvų ir keleivinių riedmenų TSS Vagonų TSS 4.2.7.9.2 4.2.7.9.3 4.2.3.3.1.2 4.2.3.3.1.2 4.2.3.3.1 Riedmens savybės suderinamumui su kilpiniais aptiktuvais užtikrinti Greitųjų geležinkelių riedmenų TSS Paprastųjų geležinkelių riedmenų TSS Lokomotyvų ir keleivinių riedmenų TSS Vagonų TSS Nėra 4.2.3.3.1.3 4.2.3.3.1.3 Nėra Riedmens elektromagnetinis suderinamumas su geležinkelio kelio kontrolės, valdymo ir signalizacijos įranga 4.2.11 Riedmens savybės suderinamumui su traukinio buvimo vietos nustatymo sistemomis, pagrįstomis geležinkelio kelio elektros grandine, užtikrinti Greitųjų geležinkelių riedmenų TSS Paprastųjų geležinkelių riedmenų TSS Lokomotyvų ir keleivinių riedmenų TSS Vagonų TSS 4.2.6.6.1 4.2.3.3.1.1 4.2.3.3.1.1 Nėra Riedmens savybės suderinamumui su traukinio buvimo vietos nustatymo sistemomis, pagrįstomis ašių skaitikliais, užtikrinti Greitųjų geležinkelių riedmenų TSS Paprastųjų geležinkelių riedmenų TSS Lokomotyvų ir keleivinių riedmenų TSS Vagonų TSS 4.2.6.6.1 4.2.3.3.1.2 4.2.3.3.1.2 Nėra Traukinio stabdymo parametrai ir charakteristikos 4.2.2 Staigiojo stabdymo parametrai Greitųjų geležinkelių riedmenų TSS staigusis stabdymas darbinis stabdymas Paprastųjų geležinkelių riedmenų TSS staigusis stabdymas darbinis stabdymas Lokomotyvų ir keleivinių riedmenų TSS staigusis stabdymas darbinis stabdymas Vagonų TSS 4.2.4.1 4.2.4.4 4.2.4.5.2 4.2.4.5.3 4.2.4.5.2 4.2.4.5.3 4.2.4.1.2 Riedmens kontrolės, valdymo ir signalizacijos posistemio antenų padėtis 4.2.2 Kinematinis gabaritas Greitųjų geležinkelių riedmenų TSS Paprastųjų geležinkelių riedmenų TSS Lokomotyvų ir keleivinių riedmenų TSS Vagonų TSS 4.2.3.1 4.2.3.1 4.2.3.1 Nėra Riedmens ETCS funkcijų išjungimas 4.2.2 Eksploatavimo taisyklės Greitųjų geležinkelių riedmenų TSS Paprastųjų geležinkelių riedmenų TSS Lokomotyvų ir keleivinių riedmenų TSS Vagonų TSS 4.2.7.9.1 4.2.12.3 4.2.12.3 Nėra Duomenų sąsajos 4.2.2 Stebėjimo ir diagnostikos principai Greitųjų geležinkelių riedmenų TSS Paprastųjų geležinkelių riedmenų TSS Lokomotyvų ir keleivinių riedmenų TSS Vagonų TSS 4.2.7.10 4.2.1.1 4.2.1.1 Nėra Geležinkelio kelio kontrolės, valdymo ir signalizacijos objektų matomumas 4.2.15 Išorės matomumas Priekiniai žibintai Greitųjų geležinkelių riedmenų TSS Paprastųjų geležinkelių riedmenų TSS Lokomotyvų ir keleivinių riedmenų TSS Vagonų TSS 4.2.7.4.1.1 4.2.7.1.1 4.2.7.1.1 Nėra Mašinisto išorės matymo laukas Greitųjų geležinkelių riedmenų TSS matymo laukas priekinis stiklas Paprastųjų geležinkelių riedmenų TSS matymo laukas priekinis stiklas Lokomotyvų ir keleivinių riedmenų TSS matymo laukas priekinis stiklas Vagonų TSS 4.2.2.6 b 4.2.2.7 4.2.9.1.3.1 4.2.9.2 4.2.9.1.3.1 4.2.9.2 Nėra Sąsaja su kontrolei atlikti skirtų duomenų registravimo įranga 4.2.14 Registravimo įtaisas Greitųjų geležinkelių riedmenų TSS Paprastųjų geležinkelių riedmenų TSS Lokomotyvų ir keleivinių riedmenų TSS Vagonų TSS 4.2.7.10 4.2.9.6 4.2.9.6 Nėra Į riedmens įrangą perduodamos komandos 4.2.2 4.2.3 Fazių išskirstymas Greitųjų geležinkelių riedmenų TSS Paprastųjų geležinkelių riedmenų TSS Lokomotyvų ir keleivinių riedmenų TSS Vagonų TSS 4.2.8.3.6.7 4.2.8.2.9.8 4.2.8.2.9.8 Nėra Staigiojo stabdymo komanda 4.2.2 Staigiojo stabdymo komanda Greitųjų geležinkelių riedmenų TSS Paprastųjų geležinkelių riedmenų TSS Lokomotyvų ir keleivinių riedmenų TSS Vagonų TSS Nėra 4.2.4.4.1 4.2.4.4.1 Nėra Įrangos konstrukcija 4.2.16 Reikalavimai medžiagoms Greitųjų geležinkelių riedmenų TSS Paprastųjų geležinkelių riedmenų TSS Lokomotyvų ir keleivinių riedmenų posistemio TSS Vagonų TSS 4.2.7.2.2 4.2.10.2.1 4.2.10.2.1 Nėra (1) Greitųjų geležinkelių riedmenų TSS – 2008 m. vasario 21 d. Komisijos sprendimas 2008/232/EB dėl transeuropinės greitųjų geležinkelių sistemos Geležinkelių riedmenų posistemiui skirtos sąveikos techninės specifikacijos (OL L 84, 2008 3 26, p. 132). (2) Paprastųjų geležinkelių riedmenų TSS – 2011 m. balandžio 26 d. Komisijos sprendimas 2011/291/ES dėl transeuropinės paprastųjų geležinkelių sistemos posistemio „Lokomotyvai ir keleiviniai riedmenys“ techninės sąveikos specifikacijos (OL L 139, 2011 5 26, p. 1). (3) Lokomotyvų ir keleivinių riedmenų TSS – 2014 m. lapkričio 18 d. Komisijos reglamentas (ES) Nr. 1302/2014 dėl Europos Sąjungos geležinkelių sistemos posistemio „Lokomotyvai ir keleiviniai riedmenys“ techninės sąveikos specifikacijos (OL L 356, 2014 12 12, p. 228). (4) Vagonų TSS – 2013 m. kovo 13 d. Komisijos reglamentas (ES) Nr. 321/2013 dėl Europos Sąjungos geležinkelių sistemos posistemio „Riedmenys. Prekiniai vagonai“ techninės sąveikos specifikacijos, kuriuo panaikinamas Komisijos sprendimas 2006/861/EB (OL L 104, 2013 4 12, p. 1).

4.3.3. Sąsajos su infrastruktūros posistemiu







Sąsaja su infrastruktūros TSS Kontrolės, valdymo ir signalizacijos TSS Nuoroda į infrastruktūros TSS Parametras Skirsnis Parametras Skirsnis Traukinio buvimo vietos nustatymo sistemos (vieta įrengti) 4.2.10 Mažiausias infrastruktūros statinių artumo gabaritas Statinių artumo gabaritas Statinių artumo gabaritas Greitųjų geležinkelių infrastruktūros TSS (1) Paprastųjų geležinkelių infrastruktūros TSS (2) Infrastruktūros TSS (3) 4.2.3 4.2.4.1 4.2.3.1 „Eurobalise“ ryšys (vieta įrengti) 4.2.5.2 Mažiausias infrastruktūros statinių artumo gabaritas Statinių artumo gabaritas Statinių artumo gabaritas Greitųjų geležinkelių infrastruktūros TSS Paprastųjų geležinkelių infrastruktūros TSS Infrastruktūros TSS 4.2.3 4.2.4.1 4.2.3.1 Ryšys „Euroloop“ (vieta įrengti) 4.2.5.3 Mažiausias infrastruktūros statinių artumo gabaritas Statinių artumo gabaritas Statinių artumo gabaritas Greitųjų geležinkelių infrastruktūros TSS Paprastųjų geležinkelių infrastruktūros TSS Infrastruktūros TSS 4.2.3 4.2.4.1 4.2.3.1 Geležinkelio kelio kontrolės, valdymo ir signalizacijos objektų matomumas 4.2.15 Mažiausias infrastruktūros statinių artumo gabaritas Statinių artumo gabaritas Statinių artumo gabaritas Greitųjų geležinkelių infrastruktūros TSS Paprastųjų geležinkelių infrastruktūros TSS Infrastruktūros TSS 4.2.3 4.2.4.1 4.2.3.1 (1) Greitųjų geležinkelių infrastruktūros TSS – 2007 m. gruodžio 20 d. Komisijos sprendimas 2008/217/EB dėl techninės sąveikos, susijusios su transeuropinės greitųjų geležinkelių sistemos infrastruktūros posistemiu, specifikacijos (OL L 77, 2008 3 19, p. 1). (2) Paprastųjų geležinkelių infrastruktūros TSS – 2011 m. balandžio 26 d. Komisijos sprendimas 2011/275/ES dėl transeuropinės paprastųjų geležinkelių sistemos infrastruktūros posistemio techninės sąveikos specifikacijos (OL L 126, 2011 5 14, p. 53). (3) Infrastruktūros TSS – 2014 m. lapkričio 18 d. Komisijos reglamentas (ES) Nr. 1299/2014 dėl Europos Sąjungos geležinkelių sistemos infrastruktūros posistemio techninės sąveikos specifikacijos (OL L 356, 2014 12 12, p. 1).

4.3.4. Sąsajos su energijos posistemiu







Sąsaja su energijos TSS Kontrolės, valdymo ir signalizacijos TSS Energijos TSS Parametras Skirsnis Parametras Skirsnis Į riedmens įrangą perduodamos komandos 4.2.2 4.2.3 Fazių išskirstymo sekcijos Sistemų išskirstymo sekcijos Fazių išskirstymo sekcijos Sistemų išskirstymo sekcijos Fazių išskirstymo sekcijos Sistemų išskirstymo sekcijos Greitųjų geležinkelių energijos TSS (1) Paprastųjų geležinkelių energijos TSS (2) Energijos TSS (3) 4.2.21 4.2.22 4.2.19 4.2.20 4.2.15 4.2.16 (1) Greitųjų geležinkelių energijos TSS – 2008 m. kovo 6 d. Komisijos sprendimas 2008/284/EB dėl transeuropinės greitųjų geležinkelių sistemos energijos posistemio techninės sąveikos specifikacijos (OL L 104, 2008 2 14, p. 1). (2) Paprastųjų geležinkelių energijos TSS – 2011 m. balandžio 26 d. Komisijos sprendimas 2011/274/ES dėl transeuropinės paprastųjų geležinkelių sistemos energijos posistemio techninės sąveikos specifikacijos (OL L 126, 2011 5 14, p. 1). (3) Energijos TSS – 2014 m. lapkričio 18 d. Komisijos reglamentas (ES) Nr. 1301/2014 dėl Sąjungos geležinkelių sistemos energijos posistemio techninės sąveikos specifikacijos (OL L 356, 2014 12 12, p. 179).

4.4. Eksploatavimo taisyklės

Geležinkelių, kuriuose naudojamos ETCS ir GSM-R, eksploatavimo taisyklės nustatytos traukinių eismo organizavimo ir valdymo TSS.

4.5. Techninės priežiūros taisyklės

Posistemių, kuriems taikoma ši TSS, techninės priežiūros taisyklėmis užtikrinama, kad visą posistemių eksploatavimo laiką 4 skyriuje nurodytuose pagrindiniuose parametruose pateiktos vertės atitiktų reikalaujamas ribas. Tačiau atliekant profilaktinę arba korekcinę techninę priežiūrą posistemis gali neatitikti pagrindiniuose parametruose nurodytų verčių; techninės priežiūros taisyklėmis užtikrinama, kad atliekant minėtus darbus nepablogėtų sauga.

Kad būtų pasiekti šie tikslai, už kontrolės, valdymo ir signalizacijos posistemius atsakingas subjektas nustato techninės priežiūros taisykles. Kad būtų lengviau parengti šias taisykles, laikomasi toliau išdėstytų reikalavimų.

4.5.1. Įrangos gamintojo atsakomybė

Posistemyje naudojamos įrangos gamintojas nurodo:

1) visus techninės priežiūros reikalavimus ir procedūras (įskaitant įrangos techninės būklės stebėjimą, įvykių diagnozavimą, bandymo metodus ir priemones, būtiną profesinę kvalifikaciją), būtinas, kad visą įrangos naudojimo laiką (vežant ir saugant prieš įrengiant, įprastai naudojant, esant gedimams, atliekant remonto darbus ir patikros bei techninės priežiūros darbus, nutraukus naudojimą ir t. t.) būtų laikomasi esminių reikalavimų ir šios TSS privalomuose reikalavimuose nurodytų verčių;

2) galimą pavojų techninės priežiūros personalo ir visuomenės sveikatai ir saugai;

3) linijos pirmosios techninės priežiūros sąlygas, t. y. apibūdina keičiamuosius mazgus (KM), nurodo patvirtintas suderinamos techninės ir programinės įrangos versijas, sugedusių KM keitimo procedūras, KM saugojimo ir sugedusių KM remonto sąlygas;

4) patikras, kurias būtina atlikti, jei įrangą paveikė ypatingos sąlygos (pvz., nepalankios aplinkos sąlygos arba neįprasta smūginė apkrova);

5) patikras, kurias būtina atlikti vykdant ne kontrolės, valdymo ir signalizacijos įrangos techninės priežiūros darbus, turinčius įtakos kontrolės, valdymo ir signalizacijos posistemiams (pvz., keičiant rato skersmenį).

4.5.2. Pareiškėjo atsakomybė už posistemio patikrą

Pareiškėjas:

1) užtikrina, kad būtų apibrėžti visų šios TSS taikymo sričiai priklausančių sudedamųjų dalių (nesvarbu, ar tai sąveikos sudedamosios dalys, ar ne) techninės priežiūros reikalavimai, kaip aprašyta 4.5.1 punkte („Įrangos gamintojo atsakomybė“);

2) papildo pirmiau nurodytus reikalavimus, atsižvelgdamas į riziką, atsirandančią dėl įvairių posistemio sudedamųjų dalių sąveikos ir sąsajų su kitais posistemiais.

4.6. Profesinė kvalifikacija

Posistemio ir įrangos gamintojai pateikia informaciją, kurios pakaktų nuspręsti, kokia profesinė kvalifikacija, būtina kontrolės, valdymo ir signalizacijos posistemiams įrengti, jų galutinei patikrai atlikti ir techninei priežiūrai vykdyti. Žr. 4.5 punktą („Techninės priežiūros taisyklės“)

4.7. Sveikatos ir saugos sąlygos

Imamasi Sąjungos teisės aktus ir su jais suderintus nacionalinės teisės aktus atitinkančių atsargumo priemonių, kad būtų užtikrinta techninės priežiūros ir eksploatavimo personalo sveikata ir sauga.

Gamintojai nurodo su jų įrangos ir posistemių naudojimu ir technine priežiūra susijusią riziką sveikatai ir saugai. Žr. 4.4 punktą („Eksploatavimo taisyklės“) ir 4.5 punktą („Techninės priežiūros taisyklės“)

4.8. Registrai

Direktyvos 2008/57/EB 34 ir 35 straipsniuose numatytiems registrams teiktini duomenys yra nurodyti Komisijos įgyvendinimo sprendimuose 2011/665/ES ( 5 ) ir 2011/633/ES ( 6 ).

5. SĄVEIKOS SUDEDAMOSIOS DALYS

5.1. Apibrėžtis

Pagal Direktyvos 2008/57/EB 2 straipsnio f punktą sąveikos sudedamosios dalys – „bet kuri nedaloma sudedamoji dalis, sudedamųjų dalių grupė, mazgas, sukomplektuotas blokas, įtraukti arba ketinami įtraukti į posistemį, nuo kurių tiesiogiai ar netiesiogiai priklauso geležinkelių sistemos sąveika. Sąvoka „sudedamoji dalis“ apima ir materialius objektus, ir nematerialius objektus, pavyzdžiui, programinę įrangą.“

5.2. Sąveikos sudedamųjų dalių sąrašas

5.2.1. Pagrindinės sąveikos sudedamosios dalys

Pagrindinės kontrolės, valdymo ir signalizacijos posistemių sąveikos sudedamosios dalys yra apibrėžtos:

1) riedmens kontrolės, valdymo ir signalizacijos posistemio – 5.1a lentelėje;

2) geležinkelio kelio kontrolės, valdymo ir signalizacijos posistemio – 5.2.a lentelėje.

5.2.2. Sąveikos sudedamųjų dalių grupavimas

Pagrindinių sąveikos sudedamųjų dalių funkcijas galima grupuoti. Tuo atveju grupė apibrėžiama tomis funkcijomis ir likusiomis išorinėmis sąsajomis. Taip sudaryta grupė laikoma sąveikos sudedamąja dalimi.

1) 5.1.b lentelėje nurodytos riedmens kontrolės, valdymo ir signalizacijos posistemio sąveikos sudedamųjų dalių grupės;

2) 5.2.b lentelėje nurodytos geležinkelio kelio kontrolės, valdymo ir signalizacijos posistemio sąveikos sudedamųjų dalių grupės.

5.3. Sudedamųjų dalių eksploatacinės savybės ir specifikacijos

5 skyriuje pateiktose lentelėse apibūdinamos šios kiekvienos pagrindinės sąveikos sudedamosios dalies ar sudedamųjų dalių grupės savybės:

1) 3 skiltyje – funkcijos ir sąsajos. Atkreipkite dėmesį, kad kai kurios sąveikos sudedamųjų dalių funkcijos ir (arba) sąsajos neprivalomos;

2) 4 skiltyje – privalomi reikalavimai, taikomi atliekant kiekvienos funkcijos arba sąsajos (kai taikoma) vertinimą, nurodant atitinkamą 4 punkto skirsnį.







5.1.a lentelė Pagrindinės riedmens kontrolės, valdymo ir signalizacijos posistemio sąveikos sudedamosios dalys 1 2 3 4 Nr. Sąveikos sudedamoji dalis Savybės Specialieji reikalavimai, vertintini pagal 4 skyrių 1 Riedmens ETCS Patikimumas, parengtis, priežiūrumas, sauga 4.2.1 4.5.1 Riedmens ETCS funkcijos (išskyrus nuvažiuoto atstumo ir greičio matavimą) 4.2.2 ETCS ir GSM-R sistemos oro tarpo sąsajos — GTEVS (2 ir 3 lygiai) — Informacijos atnaujinimo radijo ryšio priemonėmis įtaisas (neprivaloma, 1 lygis) — Sistemos „Eurobalise“ oro tarpas — Sistemos „Euroloop“ oro tarpas (neprivaloma, 1 lygis) 4.2.5 4.2.5.1 4.2.5.1 4.2.5.2 4.2.5.3 Sąsajos — SPM (K sąsajos diegimas neprivalomas) — GSM-R ir ETCS tik duomenims perduoti skirta radijo ryšio įranga — Nuvažiuoto atstumo ir greičio matavimas — Raktų paskirstymo sistema — ETCS identifikatorių tvarkymas — ETCS mašinisto ir įrangos sąsaja — Traukinio sąsaja — Riedmenyje įrengtas registravimo įtaisas 4.2.6.1 4.2.6.2 4.2.6.3 4.2.8 4.2.9 4.2.12 4.2.2 4.2.14 Įrangos konstrukcija 4.2.16 2 Nuvažiuoto atstumo ir greičio matavimo įranga Patikimumas, parengtis, priežiūrumas, sauga 4.2.1 4.5.1 Riedmens ETCS funkcijos (tik nuvažiuoto atstumo ir greičio matavimas) 4.2.2 Sąsajos — Riedmens ETCS 4.2.6.3 Įrangos konstrukcija 4.2.16 3 Išorinio SPM sąsaja Sąsajos — Riedmens ETCS 4.2.6.1 4 GSM-R riedmens balso radijo ryšio įranga Pastaba. SIM kortelė, antena, jungiamieji kabeliai ir filtrai nėra šios sąveikos sudedamosios dalies dalys Patikimumas, parengtis, priežiūrumas, sauga Pastaba. Saugos reikalavimai netaikomi 4.2.1 4.5.1 Pagrindinės ryšio funkcijos 4.2.4.1 Balso ir operatyvinio ryšio priemonės 4.2.4.2 Sąsajos — GSM-R sistemos oro tarpas — GSM-R sistemos mašinisto ir įrangos sąsaja 4.2.5.1 4.2.13 Įrangos konstrukcija 4.2.16 5 GSM-R ir ETCS tik duomenims perduoti skirta radijo ryšio įranga Pastaba. SIM kortelė, antena, jungiamieji kabeliai ir filtrai nėra šios sąveikos sudedamosios dalies dalys Patikimumas, parengtis, priežiūrumas, sauga Pastaba. Saugos reikalavimai netaikomi 4.2.1 4.5.1 Pagrindinės ryšio funkcijos 4.2.4.1 ETCS duomenų perdavimo priemonės 4.2.4.3 Sąsajos — Riedmens ETCS — GSM-R sistemos oro tarpas 4.2.6.2 4.2.5.1 Įrangos konstrukcija 4.2.16 6 GSM-R SIM kortelė Pastaba. Už SIM kortelių, kurios turi būti įstatytos į GSM-R galinius įrenginius, pateikimą geležinkelio įmonėms yra atsakingas GSM-R tinklo operatorius. Pagrindinės ryšio funkcijos 4.2.4.1 Įrangos konstrukcija 4.2.16







5.1.b lentelė Riedmens kontrolės, valdymo ir signalizacijos posistemio sąveikos sudedamųjų dalių grupės 1 2 3 4 Nr. Sąveikos sudedamųjų dalių grupė Savybės Specialieji reikalavimai, vertintini pagal 4 skyrių 1 Riedmens ETCS Nuvažiuoto atstumo ir greičio matavimo įranga Patikimumas, parengtis, priežiūrumas, sauga 4.2.1 4.5.1 Riedmens ETCS funkcijos 4.2.2 ETCS ir GSM-R sistemos oro tarpo sąsajos — GTEVS (2 ir 3 lygiai) — Informacijos atnaujinimo radijo ryšio priemonėmis įtaisas (neprivaloma, 1 lygis) — Sistemos „Eurobalise“ oro tarpas — Sistemos „Euroloop“ oro tarpas (neprivaloma, 1 lygis) 4.2.5 4.2.5.1 4.2.5.1 4.2.5.2 4.2.5.3 Sąsajos — SPM (K sąsajos diegimas neprivalomas) — GSM-R ir ETCS tik duomenims perduoti skirta radijo ryšio įranga — Raktų paskirstymo sistema — ETCS identifikatorių tvarkymas — ETCS mašinisto ir įrangos sąsaja — Traukinio sąsaja — Riedmenyje įrengtas registravimo įtaisas 4.2.6.1 4.2.6.2 4.2.8 4.2.9 4.2.12 4.2.2 4.2.14 Įrangos konstrukcija 4.2.16







5.2.a lentelė Pagrindinės geležinkelio kelio kontrolės, valdymo ir signalizacijos posistemio sąveikos sudedamosios dalys 1 2 3 4 Nr. Sąveikos sudedamoji dalis Savybės Specialieji reikalavimai, vertintini pagal 4 skyrių 1 GTEVS Patikimumas, parengtis, priežiūrumas, sauga 4.2.1 4.5.1 Geležinkelio kelio ETCS funkcijos (išskyrus „Eurobalise“, informacijos atnaujinimo radijo ryšio priemonėmis ir „Euroloop“ ryšį) 4.2.3 ETCS ir GSM-R sistemos oro tarpo sąsajos: tik radijo ryšys su traukiniu 4.2.5.1 Sąsajos — Gretimi GTEVS — duomenų perdavimo radijo ryšio sistema — Raktų paskirstymo sistema — ETCS identifikatorių tvarkymas 4.2.7.1, 4.2.7.2 4.2.7.3 4.2.8 4.2.9 Įrangos konstrukcija 4.2.16 2 Informacijos atnaujinimo radijo ryšio priemonėmis įtaisas Patikimumas, parengtis, priežiūrumas, sauga 4.2.1 4.5.1 Geležinkelio kelio ETCS funkcijos (išskyrus „Eurobalises“, „Euroloop“ ryšį ir 2 bei 3 lygių funkcijas) 4.2.3 ETCS ir GSM-R sistemos oro tarpo sąsajos: tik radijo ryšys su traukiniu 4.2.5.1 Sąsajos — duomenų perdavimo radijo ryšio sistema — Raktų paskirstymo sistema — ETCS identifikatorių tvarkymas — Centralizavimas ir GKEM 4.2.7.3 4.2.8 4.2.9 4.2.3 Įrangos konstrukcija 4.2.16 3 „Eurobalise“ Patikimumas, parengtis, priežiūrumas, sauga 4.2.1 4.5.1 ETCS ir GSM-R sistemos oro tarpo sąsajos: tik sistemos „Eurobalise“ ryšys su traukiniu 4.2.5.2 Sąsajos — „Eurobalise“ GKEM 4.2.7.4 Įrangos konstrukcija 4.2.16 4 „Euroloop“ Patikimumas, parengtis, priežiūrumas, sauga 4.2.1 4.5.1 ETCS ir GSM-R sistemos oro tarpo sąsajos: tik sistemos „Euroloop“ ryšys su traukiniu 4.2.5.3 Sąsajos — GKEM ir sistemos „Euroloop“ sąsaja 4.2.7.5 Įrangos konstrukcija 4.2.16 5 „Eurobalise“ GKEM Patikimumas, parengtis, priežiūrumas, sauga 4.2.1 4.5.1 Geležinkelio kelio ETCS funkcijos (išskyrus informacijos atnaujinimo radijo ryšio priemonėmis ir „Euroloop“ ryšį ir 2 bei 3 lygių funkcijas) 4.2.3 Sąsajos — „Eurobalise“ GKEM 4.2.7.4 Įrangos konstrukcija 4.2.16 6 „Euroloop“ GKEM Patikimumas, parengtis, priežiūrumas, sauga 4.2.1 4.5.1 Geležinkelio kelio ETCS funkcijos (išskyrus informacijos atnaujinimo radijo ryšio priemonėmis ir „Eurobalise“ ryšį ir 2 bei 3 lygių funkcijas) 4.2.3 Sąsajos — GKEM ir sistemos „Euroloop“ sąsaja 4.2.7.5 Įrangos konstrukcija 4.2.16







5.2.b lentelė Geležinkelio kelio kontrolės, valdymo ir signalizacijos posistemio sąveikos sudedamųjų dalių grupės 1 2 3 4 Nr. Sąveikos sudedamųjų dalių grupė Savybės Specialieji reikalavimai, vertintini pagal 4 skyrių 1 „Eurobalise“ „Eurobalise“ GKEM Patikimumas, parengtis, priežiūrumas, sauga 4.2.1 4.5.1 Geležinkelio kelio ETCS funkcijos (išskyrus „Euroloop“ ryšį ir 2 bei 3 lygių funkcijas) 4.2.3 ETCS ir GSM-R sistemos oro tarpo sąsajos: tik sistemos „Eurobalise“ ryšys su traukiniu 4.2.5.2 Įrangos konstrukcija 4.2.16 2 „Euroloop“ „Euroloop“ GKEM Patikimumas, parengtis, priežiūrumas, sauga 4.2.1 4.5.1 Geležinkelio kelio ETCS funkcijos (išskyrus „Eurobalise“ ryšį ir 2 bei 3 lygių funkcijas) 4.2.3 ETCS ir GSM-R sistemos oro tarpo sąsajos: tik sistemos „Euroloop“ ryšys su traukiniu 4.2.5.3 Įrangos konstrukcija 4.2.16

6. SUDEDAMŲJŲ DALIŲ ATITIKTIES IR (ARBA) TINKAMUMO NAUDOTI VERTINIMAS IR POSISTEMIŲ PATIKRA

6.1. Įvadas

6.1.1. Bendrieji principai

6.1.1.1. Atitiktis pagrindiniams parametrams

Atitiktis šios TSS 3 skyriuje nustatytiems esminiams reikalavimams užtikrinama laikantis 4 skyriuje nurodytų pagrindinių parametrų.

Atitiktis įrodoma:

1) įvertinant 5 skyriuje nurodytų sąveikos sudedamųjų dalių atitiktį (žr. 6.2.1, 6.2.2, 6.2.3, 6.2.4 punktus);

2) tikrinant posistemius (žr. 6.3 ir 6.4.1 punktus).

6.1.1.2. Pagal nacionalines taisykles įvykdomi esminiai reikalavimai

Tam tikrais atvejais kai kurių esminių reikalavimų laikymasis gali būti užtikrinamas pagal nacionalines taisykles, kai:

1) naudojamos B klasės sistemos;

2) klausimai neišspręsti TSS;

3) pagal Direktyvos 2008/57/EB 9 straipsnį padaryta išimčių;

▼C1

4) tokių reikalavimų laikymasis susijęs su 7.6 punkte aprašytais specifiniais atvejais.

▼B

Tokiais atvejais atitikties toms taisyklėms vertinimas atliekamas pagal paskelbtas procedūras, o už jį atsakinga atitinkama valstybė narė. Žr. 6.4.2 punktą.

6.1.1.3. Ne visų šios TSS reikalavimų įgyvendinimas

Tikrinant, ar laikomasi esminių reikalavimų užtikrinant atitiktį pagrindiniams parametrams, ir nedarant poveikio šios TSS 7 skyriuje nustatytiems įpareigojimams, gali būti išduodami kontrolės, valdymo ir signalizacijos sąveikos sudedamųjų dalių ir posistemių, kuriuose įdiegtos ne visos 4 skyriuje (įskaitant A priede nurodytas specifikacijas) nustatytos funkcijos, eksploatacinės savybės ir sąsajos, EB atitikties liudijimai arba, atitinkamai, patikros sertifikatai šiomis sertifikatų išdavimo ir naudojimo sąlygomis:

1) geležinkelio kelio kontrolės, valdymo ir signalizacijos posistemio EB patikros pareiškėjas nusprendžia, kurias funkcijas, eksploatacines savybes ir sąsajas reikia įgyvendinti norint pasiekti paslaugos tikslus ir užtikrinti, kad riedmens kontrolės, valdymo ir signalizacijos posistemiams nebūtų keliama TSS prieštaraujančių ar jas viršijančių reikalavimų;

2) naudojant riedmens kontrolės, valdymo ir signalizacijos posistemį, kuriame įgyvendintos ne visos šioje TSS nustatytos funkcijos, eksploatacinės savybės ir sąsajos, gali būti taikomos tam tikros sąlygos ar apribojimai dėl suderinamumo ir (arba) saugaus integravimo su geležinkelio kelio kontrolės, valdymo ir signalizacijos posistemiais. Nedarant poveikio atitinkamuose Sąjungos teisės aktuose ir susijusiuose dokumentuose aprašytoms paskelbtosios įstaigos užduotims, EB patikros pareiškėjas užtikrina, kad techninėje byloje būtų pateikta visa informacija, kurios reikia veiklos vykdytojui, kad jis galėtų nustatyti tokias sąlygas ir apribojimus;

3) dėl tinkamai pagrįstų priežasčių valstybė narė gali atsisakyti išduoti leidimą pradėti eksploatuoti kontrolės, valdymo ir signalizacijos posistemį, kuriame įgyvendintos ne visos šioje TSS nustatytos funkcijos, eksploatacinės savybės ir sąsajos, arba nustatyti tokio posistemio naudojimo sąlygas ir apribojimus.

Jei kontrolės, valdymo ir signalizacijos sąveikos sudedamojoje dalyje arba posistemyje įgyvendintos ne visos šioje TSS nustatytos funkcijos, eksploatacinės savybės ir sąsajos, taikomos 6.4.3 punkto nuostatos.

6.1.2. ETCS ir GSM-R sistemų bandymo principai

6.1.2.1. Tikslas

Tikslas, kurį reikia pasiekti, – EB patikros deklaracijoje nurodytas riedmens kontrolės, valdymo ir signalizacijos posistemis šioje TSS nurodytomis sąlygomis ir neatliekant jokių papildomų patikrų turėtų būti tinkamas naudoti su kiekvienu EB patikros deklaracijoje nurodytu geležinkelio kelio kontrolės, valdymo ir signalizacijos posistemiu.

Kad būtų lengviau tai pasiekti, taikomos:

1) riedmens ir geležinkelio kelio kontrolės, valdymo ir signalizacijos posistemių projektavimo ir įrengimo taisyklės;

2) bandymų specifikacijos siekiant įrodyti, kad riedmens ir geležinkelio kelio kontrolės, valdymo ir signalizacijos posistemiai atitinka šios TSS reikalavimus ir yra tarpusavyje suderinami.

6.1.2.2. Eksploatacinių bandymų scenarijai

Šioje TSS žodžių junginys „eksploatacinių bandymų scenarijus“ – tai geležinkelio sistemos numatomo veikimo ETCS ir GSM-R atžvilgiais svarbiose situacijose (pvz., traukiniui įvažiuojant į atkarpą, kurioje įdiegta įranga, aktyvinant traukinio įrangą, pravažiuojant signalą „Sustoti“) apibūdinimas tam tikra su kontrolės, valdymo ir signalizacijos posistemiais susijusių arba juos veikiančių geležinkelio kelio ir riedmens įvykių (pvz., pranešimų siuntimo / gavimo, leistino greičio viršijimo, operatoriaus ( 7 ) veiksmų) seka ir tų įvykių laiko nustatymu.

Eksploatacinių bandymų scenarijai grindžiami projektui priimtomis konstravimo taisyklėmis.

Tikrojo įdiegimo atitiktį eksploatacinių bandymų scenarijui turi būti galima patikrinti surinkus informaciją per lengvai pasiekiamas (geriau per šioje TSS nustatytas standartines) sąsajas.

6.1.2.3. Reikalavimai

Sąlygas lengviau pasiekti minėtą tikslą valstybės narės sudaro užtikrindamos, kad, pradėjus geležinkelio kelio kontrolės, valdymo ir signalizacijos posistemio EB patikrą, Europos geležinkelio agentūrai būtų kuo skubiau pateiktos konstravimo taisyklės ir parengtiniai eksploatacinių bandymų scenarijai, kuriuose apibūdinama to posistemio ETCS ir GSM-R dalių sąveika su atitinkamomis riedmens kontrolės, valdymo ir signalizacijos dalimis. Europos geležinkelio agentūra informuojama apie visus eksploatacinių bandymų scenarijų, naudojamų EB patikrai, pakeitimus.

Pateiktais ETCS ir GSM-R geležinkelio kelio dalių konstravimo taisyklių rinkiniais ir susijusiais geležinkelio kelio kontrolės, valdymo ir signalizacijos posistemio eksploatacinių bandymų scenarijais turi būti visiškai apibūdintas visas numatytas sistemos veikimas, svarbus geležinkelio kelio kontrolės, valdymo ir signalizacijos posistemio atžvilgiu, įprastomis ir nustatytomis suprastėjusiomis sąlygomis, ir:

1) jie turi atitikti šioje TSS nurodytas specifikacijas;

2) juose daroma prielaida, kad riedmens kontrolės, valdymo ir signalizacijos posistemių, sąveikaujančių su geležinkelio kelio posistemiu, funkcijos, sąsajos ir eksploatacinės savybės atitinka šios TSS reikalavimus;

3) jie yra tie patys, kokie naudojami atliekant geležinkelio kelio kontrolės, valdymo ir signalizacijos posistemio EB patikrą siekiant nustatyti, ar įdiegtomis funkcijomis, sąsajomis ir eksploatacinėmis savybėmis įmanoma užtikrinti, kad sistema veiktų, kaip numatyta, su atitinkamais riedmens kontrolės, valdymo ir signalizacijos posistemių režimais ir perjungiant iš vieno lygio ir režimo į kitą.

Europos geležinkelio agentūra:

1) paskelbia ETCS ir GSM-R geležinkelio kelio dalių konstravimo taisykles ir eksploatacinių bandymų scenarijus. Paskelbus arba vėliau pakeitus preliminarius scenarijus visos suinteresuotos šalys gali teikti pastabų, ar eksploatacinių bandymų scenarijai dera su trimis pirmiau išvardytomis įtraukomis. Kiekvieną kartą skelbiant preliminarius scenarijus nustatomas konkretus ne ilgesnis kaip šešių mėnesių laikotarpis pastaboms teikti; šiuo laikotarpiu nevaržomas atitinkamo (-ų) geležinkelio kelio posistemio (-ių) EB patikros tęsimas/užbaigimas;

2) jei pastabos neigiamos, koordinuoja dalyvaujančių šalių darbą, kad būtų pasiektas sutarimas, pavyzdžiui, keičia ETCS it GSM-R geležinkelio kelio dalių konstravimo taisykles, o paskui ir eksploatacinių bandymų scenarijus, kai jie prieštarauja šios TSS reikalavimams;

3) skelbia ir prižiūri eksploatacinių bandymų scenarijus, kuriems pritarta minėtais etapais ir kuriuose aprašytos situacijos, susidarančios įvairiais įdiegimo variantais;

4) remdamasi gautais eksploatacinių bandymų scenarijais vertina, ar būtina geriau paaiškinti arba patobulinti specifikacijas, į kurias daroma nuoroda šioje TSS;

5) remdamasi gautais eksploatacinių bandymų scenarijais parengia ir paskelbia standartinę būsimo eksploatacinių bandymų scenarijų skelbimo formą.

6.2. Sąveikos sudedamosios dalys

6.2.1. Kontrolės, valdymo ir signalizacijos posistemių sąveikos sudedamųjų dalių vertinimo procedūros

Prieš pateikdamas rinkai sąveikos sudedamąją dalį ir (arba) sąveikos sudedamųjų dalių grupes, gamintojas arba Europos Sąjungoje įsisteigęs jo įgaliotasis atstovas pagal Direktyvos 2008/57/EB 13 straipsnio 1 dalį ir IV priedą parengia EB atitikties deklaraciją.

Vertinimo procedūra atliekama pagal vieną iš 6.2.2 punkte („Kontrolės, valdymo ir signalizacijos posistemių sąveikos sudedamųjų dalių moduliai“) nurodytų modulių.

Kontrolės, valdymo ir signalizacijos sąveikos sudedamosioms dalims EB tinkamumo naudoti deklaracija nebūtina. Kad sąveikos sudedamosios dalys būtų pateiktos rinkai, užtenka atitikties pagrindiniams parametrams, įrodytos EB atitikties deklaracija ( 8 ).

6.2.2. Kontrolės, valdymo ir signalizacijos posistemių sąveikos sudedamųjų dalių moduliai

Gamintojas arba Europos Sąjungoje įsisteigęs jo įgaliotasis atstovas gali pasirinkti vieną iš šių kontrolės, valdymo ir signalizacijos posistemių sąveikos sudedamųjų dalių vertinimo būdų:

1) projektavimo ir tobulinimo etapu taikyti tipo tyrimo procedūrą (CB modulis), o gamybos etapu – gamybos kokybės valdymo sistema grindžiamą procedūrą (CD modulis), arba

2) projektavimo ir tobulinimo etapu taikyti tipo tyrimo procedūrą (CB modulis) ir kartu taikyti gaminio patikra grindžiamą procedūrą (CF modulis), arba

3) taikyti visiško kokybės valdymo sistemą ir projekto tyrimu grindžiamą procedūrą (CH1 modulis).

Be to, SIM kortelei, kaip sąveikos sudedamajai daliai, tikrinti gamintojas arba jo įgaliotasis atstovas gali pasirinkti CA modulį.

Šie moduliai išsamiai aprašyti Komisijos sprendime 2010/713/ES ( 9 ) priimtose techninėse sąveikos specifikacijose.

Taikant kai kuriuos iš modulių, reikėtų atsižvelgti į šiuos paaiškinimus:

1) atliekant EB tipo tyrimą pagal CB modulio 2 dalį turi būti derinama produkcijos rūšis ir projekto tipas;

2) atliekant gaminio patikrą pagal CF modulio 3 dalį (gaminio patikra) neleidžiama atlikti statistinių patikrų, t. y. visos sąveikos sudedamosios dalys turi būti tikrinamos individualiai.

6.2.3. Vertinimo reikalavimai

Nesvarbu, kuris modulis pasirenkamas:

1) sąveikos sudedamosios dalies „riedmens ETCS“ atveju laikomasi šios TSS 6.2.4.1 punkte išdėstytų reikalavimų;

2) vertinant šios TSS 5 skyriuje nustatytų sąveikos sudedamųjų dalių arba sąveikos sudedamųjų dalių grupių atitiktį atliekami 6.1 lentelėje nurodyti veiksmai. Visos patikros atliekamos remiantis atitinkama 5 skyriaus lentele ir joje nurodytais pagrindiniais parametrais.







6.1 lentelė Aspektas Kas turi būti vertinama Patvirtinamieji įrodymai Funkcijos, sąsajos ir eksploatacinės savybės Patikrinti, ar įdiegtos visos atitinkamoje 5 skyriaus lentelėje nurodytuose pagrindiniuose parametruose apibūdintos privalomos funkcijos, sąsajos ir eksploatacinės savybės ir ar jos atitinka šios TSS reikalavimus. Projekto dokumentai, konkrečių bandymų ir bandymų sekų atlikimas, kaip aprašyta atitinkamoje 5 skyriaus lentelėje nurodytuose pagrindiniuose parametruose. Patikrinti, kurios atitinkamoje 5 skyriaus lentelėje nurodytuose pagrindiniuose parametruose apibūdintos neprivalomos funkcijos ir sąsajos yra įdiegtos ir ar jos atitinka šios TSS reikalavimus. Projekto dokumentai, konkrečių bandymų ir bandymų sekų atlikimas, kaip aprašyta atitinkamoje 5 skyriaus lentelėje nurodytuose pagrindiniuose parametruose. Patikrinti, kurios papildomos funkcijos ir sąsajos (nenurodytos šioje TSS) yra įdiegtos ir ar dėl jų nekyla konfliktų su šioje TSS nurodytomis funkcijomis. Poveikio analizė. Įrangos konstrukcija Patikrinti atitiktį privalomoms sąlygoms, nustatytoms atitinkamoje 5 skyriaus lentelėje nurodytuose pagrindiniuose parametruose. Panaudotos medžiagos dokumentai ir, jei reikia, bandymai siekiant patikrinti, ar laikomasi reikalavimų, susijusių su atitinkamoje 5 skyriaus lentelėje nurodytais pagrindiniais parametrais. Taip pat patikrinti, ar sąveikos sudedamoji dalis tinkamai veikia tomis aplinkos sąlygomis, kuriomis ją numatyta naudoti. Bandymai pagal pareiškėjo specifikacijas. Patikimumas, parengtis, priežiūrumas, sauga Patikrinti atitiktį saugos reikalavimams, aprašytiems atitinkamoje 5 skyriaus lentelėje nurodytuose pagrindiniuose parametruose, t. y.: 1. ar neviršijamas leidžiamasis gedimų dažnis (LGD) dėl atsitiktinių gedimų; 2. ar tobulinimo procesas užtikrina galimybę nustatyti ir pašalinti sistemingus gedimus. 1. Leidžiamojo atsitiktinių gedimų dažnio skaičiavimai remiantis pagrindžiamais patikimumo duomenų šaltiniais. 2.1. Gamintojo kokybės ir saugos valdymas per projektavimo, gamybos ir bandymų procesus atitinka pripažintą standartą (žr. pastabą). 2.2. Programinės įrangos kūrimo ciklas, techninės įrangos kūrimo ciklas ir techninės bei programinės įrangos integravimas įgyvendinami pagal pripažintą standartą (žr. pastabą). 2.3. Saugos patikros ir patvirtinimo procesas atliktas pagal pripažintą standartą (žr. pastabą) ir atitinka saugos reikalavimus, aprašytus atitinkamoje 5 skyriaus lentelėje nurodytuose pagrindiniuose parametruose. 2.4. Funkciniai ir techniniai saugos reikalavimai (tinkamas veikimas, kai nėra kitų trikčių; gedimų ir išorės veiksnių padariniai) tikrinami pagal pripažintą standartą (žr. pastabą). Pastaba. Standartas turi atitikti bent šiuos reikalavimus: 1. jis turi būti pripažintas geležinkelių sektoriuje. Jeigu taip nėra, standartas turės būti pagrįstas ir priimtinas paskelbtajai įstaigai; 2. jis turi būti susijęs su nagrinėjamų vertinamos sistemos pavojų valdymu; 3. jis turi būti viešai prieinamas visiems norintiems jį taikyti veiklos vykdytojams. Žr. A priedo A3 lentelę. Patikrinti, ar laikomasi pareiškėjo nurodytos siektinos kiekybinės patikimumo vertės (susijusios su atsitiktiniais gedimais). Skaičiavimai. Sistemingų gedimų pašalinimas Įrangos (visos sąveikos sudedamosios dalies arba atskirai mazgų) bandymai veikimo sąlygomis ir remontas, kai aptinkami trūkumai. Prie sertifikato pridedamuose dokumentuose įrašyti, kokia patikra atlikta, kokių standartų laikytasi, ir pagal kokius kriterijus nuspręsta laikyti, kad šie bandymai atlikti (pagal pareiškėjo spendimus) Patikrinti atitiktį techninės priežiūros reikalavimams (4.5.1 punktas). Dokumentų tikrinimas.

6.2.4. Ypatingi klausimai

6.2.4.1. Privalomi riedmens ETCS bandymai

Ypatingas dėmesys skiriamas riedmens ETCS, kaip sąveikos sudedamosios dalies, atitikties vertinimui, nes ji yra sudėtinga ir labai svarbi sąveikai užtikrinti.

Nesvarbu, kuris (CB ar CH1) modulis pasirenkamas, paskelbtoji įstaiga turi tikrinti, ar:

1) sąveikos sudedamosios dalies tipinis pavyzdys išbandytas visomis bandymų sekomis, įskaitant būtinus funkcijų, į kurias daroma nuoroda 4.2.2 punkte („Riedmens ETCS funkcijos“), bandymo variantus. Už bandymo variantų parengimą ir jų sekų sudarymą yra atsakingas pareiškėjas, jei toks reikalavimas neįtrauktas į specifikacijas, į kurias daroma nuoroda šioje TSS;

2) šie bandymai atlikti laboratorijoje, kuri pagal Europos Parlamento ir Tarybos reglamentą (EB) Nr. 765/2008 ( 10 ) yra akredituota atlikti bandymus laikydamasi A priedo 4.2.2 punkto c papunktyje nustatytos bandymo schemos ir procedūrų.

Laboratorija pateikia visą bandymų rezultatų ir sekų, kurių laikytasi, ataskaitą. Paskelbtosios įstaigos pareiga – įvertinti, ar bandymo variantai ir sekos yra tinkami atitikčiai visiems aktualiems reikalavimams tikrinti, ir bandymų rezultatams sąveikos sudedamosios dalies sertifikavimo atžvilgiu įvertinti.

6.2.4.2. Specialusis perdavimo modulis (SPM)

Kiekviena valstybė narė atsakinga už tai, kad būtų patikrinta, ar SPM atitinka jam taikomus nacionalinius reikalavimus.

Siekiant patikrinti SPM sąsają su riedmens ETCS, reikia, kad paskelbtoji įstaiga atliktų atitikties vertinimą.

6.2.5. Papildomi bandymai

Siekiant didesnio tikrumo, kad riedmens ETCS sąveikos sudedamoji dalis veiks tinkamai, kai bus įrengta riedmens kontrolės, valdymo ir signalizacijos posistemiuose, veikiančiuose su įvairiai praktiškai naudojamomis geležinkelio kelio kontrolės, valdymo ir signalizacijos priemonėmis, rekomenduojama tą dalį bandyti pagal aktualius scenarijus, pasirenkamus iš tų, kuriuos paskelbė Europos geležinkelio agentūra; žr. 6.1.2 punktą („ETCS ir GSM-R sistemų bandymo principai“) Bandymus galima atlikti naudojant tikrą įrangą arba imituojamą geležinkelio kelio kontrolės, valdymo ir signalizacijos posistemį.

Riedmens ETCS sąveikos sudedamosios dalies sertifikavimui šie bandymai neprivalomi. Sertifikuoti sąveikos sudedamąją dalį prašantis pareiškėjas gali nuspręsti atlikti bandymus ir pateikti juos paskelbtajai įstaigai įvertinti; atitinkamuose dokumentuose pateikiama informacija apie eksploatacinių bandymų scenarijus, pagal kuriuos patikrinta sąveikos sudedamoji dalis, ir apie tai, ar bandymai atlikti su modeliavimo ar tikra įrangą, įskaitant tokios įrangos tipą ir versiją.

Jei bandymai atliekami sąveikos sudedamosios dalies lygiu, gali būti mažiau tikrinama kontrolės, valdymo ir signalizacijos posistemio lygiu (žr. 6.2 lentelės paskutinę eilutę ir 6.5 punktą).

Pastaba. Atlikti bandymų pagal įvairius eksploatacinių bandymų scenarijus neprivaloma, tačiau reikia pabrėžti, kad šie bandymai gali padėti atlikti sąveikos sudedamosios dalies patikrą, kuria siekiama pašalinti kuo daugiau sistemingų gedimų, o tokia patikra būtina siekiant gauti EB atitikties sertifikatus.

6.2.6. EB atitikties deklaracijos turinys

Direktyvos 2008/57/EB IV priede nurodytoje EB patikros deklaracijoje turi būti pateikiama ši informacija apie sąveikos sudedamąją dalį:

1) kokios neprivalomos ir papildomos funkcijos yra įdiegtos;

2) taikomos aplinkos sąlygos.

6.3. Kontrolės, valdymo ir signalizacijos posistemiai

6.3.1. Kontrolės, valdymo ir signalizacijos posistemių vertinimo procedūros

Šiame skyriuje aprašomos riedmens kontrolės, valdymo ir signalizacijos posistemio EB patikros deklaracija ir geležinkelio kelio kontrolės, valdymo ir signalizacijos posistemio EB patikros deklaracija.

Pareiškėjo prašymu paskelbtoji įstaiga atlieka riedmens arba geležinkelio kelio kontrolės, valdymo ir signalizacijos posistemio EB patikrą pagal Direktyvos 2008/57/EB VI priedą.

Pareiškėjas parengia riedmens arba geležinkelio kelio kontrolės, valdymo ir signalizacijos posistemio EB patikros deklaraciją pagal Direktyvos 2008/57/EB 18 straipsnio 1 dalį ir V priedą.

EB patikros deklaracijos turinys atitinka Direktyvos 2008/57/EB V priedą.

Vertinimo procedūra atliekama pagal vieną iš 6.3.2 punkte („Kontrolės, valdymo ir signalizacijos posistemių moduliai“) nurodytų modulių.

Riedmens kontrolės, valdymo ir signalizacijos posistemio EB patikros deklaracija ir geležinkelio kelio kontrolės, valdymo ir signalizacijos posistemio EB patikros deklaracija kartu su atitikties sertifikatais laikomos pakankamomis užtikrinti, kad šioje TSS nustatytomis sąlygomis posistemiai yra suderinami.

6.3.2. Kontrolės, valdymo ir signalizacijos posistemių moduliai

Visi toliau nurodyti moduliai nustatyti Komisijos sprendime 2010/713/ES.

6.3.2.1. Riedmens posistemis

Riedmens kontrolės, valdymo ir signalizacijos posistemiui patikrinti pareiškėjas gali pasirinkti vieną iš šių būdų:

1) projektavimo ir tobulinimo etapu taikyti tipo tyrimo procedūrą (SB modulis), o gamybos etapu – gamybos proceso kokybės valdymo sistema grindžiamą procedūrą (SD modulis), arba

2) projektavimo ir tobulinimo etapu taikyti tipo tyrimo procedūrą (SB modulis) ir kartu taikyti gaminio patikra grindžiamą procedūrą (SF modulis), arba

3) taikyti visiško kokybės valdymo sistema ir projekto tyrimu grindžiamą procedūrą (SH1 modulis).

6.3.2.2. Geležinkelio kelio posistemis

Geležinkelio kelio kontrolės, valdymo ir signalizacijos posistemiui patikrinti pareiškėjas gali pasirinkti vieną iš šių būdų:

1) vieneto patikra grindžiamą procedūrą (SG modulis) arba

2) projektavimo ir tobulinimo etapu taikyti tipo tyrimo procedūrą (SB modulis), o gamybos etapu – gamybos proceso kokybės valdymo sistema grindžiamą procedūrą (SD modulis), arba

3) projektavimo ir tobulinimo etapu taikyti tipo tyrimo procedūrą (SB modulis) ir kartu taikyti gaminio patikra grindžiamą procedūrą (SF modulis), arba

4) taikyti visiško kokybės valdymo sistema ir projekto tyrimu grindžiamą procedūrą (SH1 modulis).

6.3.2.3. Riedmens ir geležinkelio kelio posistemių modulių naudojimo sąlygos

Remiantis SB modulio aprašo 4.2 punktu (tipo tyrimas), reikalaujama atlikti projekto apžvalgą.

Remiantis SH1 modulio aprašo 4.2 punktu (visiško kokybės valdymo sistema ir projekto tyrimu pagrįsta procedūra), reikia atlikti tipo tyrimą.

6.3.3. Riedmens posistemio vertinimo reikalavimai

6.2 lentelėje nurodytos patikros, kurias būtina atlikti tikrinant riedmens kontrolės, valdymo ir signalizacijos posistemį, ir pagrindiniai parametrai, kuriuos turi atitikti posistemis.

Nesvarbu, kuris modulis pasirenkamas:

1. atliekant patikrą turi būti įrodyta, kad į riedmenį integruotas riedmens kontrolės, valdymo ir signalizacijos posistemis atitinka pagrindinius parametrus;

2. sąveikos sudedamųjų dalių, kurios jau įtrauktos į joms skirtas EB atitikties deklaracijas, funkcijų ir eksploatacinių savybių papildomai tikrinti nereikia.







6.2 lentelė Aspektas Kas turi būti vertinama Patvirtinamieji įrodymai Sąveikos sudedamųjų dalių naudojimas Patikrinti, ar EB atitikties deklaracija ir atitinkamas sertifikatas taikomi visoms numatytoms integruoti į posistemį sąveikos sudedamosioms dalims. Posistemį reikia tikrinti su SIM kortele, atitinkančia šios TSS reikalavimus. Vienos SIM kortelės pakeitimas kita šios TSS reikalavimus atitinkančia kortele nelaikomas posistemio pakeitimu. Dokumentai ir jų turinys. Patikrinti sąveikos sudedamųjų dalių naudojimo apribojimus, atsižvelgiant į posistemio ir aplinkos savybes. Analizė, pagrįsta dokumentų tikrinimu. Jeigu sąveikos sudedamosios dalys patvirtintos pagal ankstesnes kontrolės, valdymo ir signalizacijos TSS versijas, patikrinti, ar pagal sertifikatą vis dar užtikrinama atitiktis šiuo metu galiojančios TSS reikalavimams. Poveikio analizė, pagrįsta dokumentų tikrinimu. Sąveikos sudedamųjų dalių integravimas į posistemį Patikrinti, ar posistemio vidinės sąsajos yra tinkamai įrengtos ir ar jos tinkamai veikia (pagrindiniai parametrai, nustatyti 4.2.6 punkte). Tikrinimas pagal specifikacijas. Patikrinti, ar papildomos funkcijos (nenurodytos šioje TSS) netrukdo veikti privalomoms funkcijoms. Poveikio analizė. Patikrinti, ar ETCS identifikatorių vertės atitinka leidžiamą intervalą ir, jei būtina pagal TSS, ar jų vertės unikalios (pagrindinis parametras, nustatytas 4.2.9 punkte). Tikrinimas pagal projekto specifikacijas. Integravimas į riedmenį Patikrinti, ar tinkamai sumontuota įranga (pagrindiniai parametrai, nustatyti 4.2.2, 4.2.4 ir 4.2.14 punktuose, ir gamintojo nustatytos įrangos montavimo sąlygos). Tikrinimo rezultatai (pagal specifikacijas, nurodytas pagrindiniuose parametruose ir gamintojo montavimo taisyklėse). Patikrinti, ar riedmens kontrolės, valdymo ir signalizacijos posistemis suderinamas su riedmens eksploatavimo aplinka (pagrindinis parametras, nustatytas 4.2.16 punkte). Dokumentų tikrinimas (sąveikos sudedamųjų dalių sertifikatų ir galimų integravimo būdų tikrinimas atsižvelgiant į riedmens savybes). Patikrinti, ar parametrai (pvz., stabdymo parametrai) tinkamai nustatyti ir ar jie atitinka leidžiamą intervalą. Dokumentų tikrinimas (parametrų verčių tikrinimas pagal riedmens savybes). Integravimas į B klasės sistemas Patikrinti, ar išorinis SPM su riedmens ETCS sujungtas TSS atitinkančiomis sąsajomis. Nereikia nieko tikrinti: ši standartinė sąsaja jau patikrinta tikrinant sąveikos sudedamąsias dalis. Jos veikimas jau išbandytas tikrinant posistemio sąveikos sudedamųjų dalių integravimą. Patikrinti, ar naudojant B klasės funkcijas, įdiegtas riedmens ETCS (pagrindinis parametras, nustatytas 4.2.6.1 punkte), geležinkelio kelio kontrolės, valdymo ir signalizacijos posistemiui nekeliama jokių papildomų reikalavimų, susijusių su perėjimais. Nereikia nieko tikrinti: viskas išbandyta tikrinant sąveikos sudedamąsias dalis. Patikrinti, ar naudojant atskirą B klasės įrangą, nesujungtą su riedmens ETCS (pagrindinis parametras, nustatytas 4.2.6.1 punkte), geležinkelio kelio kontrolės, valdymo ir signalizacijos posistemiui nekeliama jokių papildomų reikalavimų, susijusių su perėjimais. Nereikia nieko tikrinti: nėra sąsajos (1) Patikrinti, ar naudojant B klasės įrangą, prijungtą prie riedmens ETCS TSS (iš dalies) neatitinkančiomis sąsajomis (pagrindinis parametras, nustatytas 4.2.6.1 punkte), geležinkelio kelio kontrolės, valdymo ir signalizacijos posistemiui nekeliama jokių papildomų reikalavimų, susijusių su perėjimais. Taip pat patikrinti, ar tai netrukdo veikti ETCS funkcijoms. Poveikio analizė. Integravimas į geležinkelio kelio kontrolės, valdymo ir signalizacijos posistemius Patikrinti, ar galima skaityti sistemos „Eurobalise“ pranešimus (per šį bandymą tikrinama tik ar tinkamai įrengta antena. Tikrinant sąveikos sudedamąsias dalis atlikti bandymai nekartojami) (pagrindinis parametras, nustatytas 4.2.